Pius IX – Vikipeedia\nGiovanni Maria Giambattista Pietro Pellegrino Isidoro Mastai Ferretti\n16. juuni 1846\n7. veebruar 1878\nPius IX (Giovanni Maria Giambattista Pietro Pellegrino Isidoro Mastai Ferretti, 13. mai 1792 – 7. veebruar 1878) oli paavst 1846–1878. Ta oli 255. paavst.\nGiovanni Maria Mastai Ferretti sündis 13. mail 1792 Senigallias krahv Girolamo Mastai Ferretti ja Caterina Sollazzi 9-lapselises peres noorima lapsena ning ristiti samal päeval. Ferretti kannatas nooruses langetõvehoogude käes, kuid tervenes hiljem. Saanud esimesed haridusalased teadmised oma emalt, õppis ta 1802–1809 Volterras piaristide kolleegiumis ja 1809–1810 Roomas, kuid pidi poliitilise olukorra tõttu pöörduma tagasi kodukanti. 1814 soovis ta liituda paavsti kaardiväega, kuid teda ei võetud langetõve tõttu vastu. 1814–1818 õppis ta Rooma seminaris teoloogiat, sai detsembris 1818 alamdiakoniks, märtsis 1819 diakoniks ja ordineeriti 10. aprillil 1819 preestriks. Oma esimese missa pidas Ferretti 1819 esimesel ülestõusmispühal. 1831 ülestõusu ajal Spoletos veenis peapiiskop Ferretti ülestõusnuid loovutama relvi. Pius IX on jäänud viimaseks paavstiks, kes pühitseti kardinaliks in pectore. Ta oli frantsisklaste kolmanda ordu ja Jumalaema vagaduse ühingu (Pia Unione Madre del Buon Consiglio) liige.\n2 1846. aasta konklaav\n3 Sisepoliitika ja suhted Itaalia kuningriigiga\n4 Välispoliitilised otsused\n4.1 Suhted Prantsusmaaga\n4.2 Suhted Austriaga\n4.3 Suhted Venemaaga ja poolakatega\n4.4 Suhted Saksamaaga\n4.5 Suhted Hispaaniaga\n4.6 Suhted Portugaliga\n4.7 Suhted Šveitsiga\n4.8 Suhted Ladina-Ameerikaga\n4.9 Suhted Türgiga\n4.10 Ameerika kodusõda\n4.11 Näljahäda Iirimaal\n5 Vatikani I kirikukogu\n6 Dogmade defineerimine\n7 Neitsi Maarja imede tunnustamised\n16 Suhted teiste religioonidega\n18 Kardinalide pühitsemised\n19 Pius IX kultuuriloos\n20 Pius IX orden\nTata Giovanni orbude varjupaiga direktor\n1823–1825 apostelliku delegatsiooni audiitor Tšiilis\n1825 – 1827 Rooma San Michele varjupaiga direktor ja Santa Maria in Via Lata kanoonik\n21. mai 1827 – 17. veebruar 1832 Spoleto peapiiskop (ordineeriti 3. juunil 1827 piiskopiks)\n1. juuni 1827 paavsti assistent\n17. veebruar 1832 – 16. juuni 1846 Imola peapiiskop\n23. detsember 1839 – 16. juuni 1846 kardinalpreester in pectore (avalikustati 14. detsembril 1840)\n17. detsember 1840 – 16. juuni 1846 Santi Marcellino e Pietro kardinalpreester\n1846. aasta konklaav[muuda | muuda lähteteksti]\nPius IX vapp\nPius IX valiti paavstiks 16. juunil 1846 Roomas Quirinali palees ja krooniti 21. juunil. Ta võttis nime Pius VII järgi. Pius IX oli paavstiks saades 54-aastane, olles noorim isik pärast Clemens XI-t, kes paavstiks valiti. Hiljem pole kedagi nii noorelt paavstiks valitud.\n14. – 16. juunini 1846 toimunud konklaavi viimases voorus osales 50 kardinali. Sellel konklaavil olid peamised soosikud traditsionalistide kandidaat kardinal Luigi Lambruschini ning progressivistide kandidaadid kardinal Pasquale Tommaso Gizzi ja kardinal Ferretti. Pius IX osutus valituks 4 voorus 36 häälega. Kardinal Karl Kajetan Gaisruck soovis Ferretti vastu esitada Austria keisri Ferdinand I veto, kuid ta saabus Rooma, kui paavst oli valitud ja vetot ei tunnustatud.\nSisepoliitika ja suhted Itaalia kuningriigiga[muuda | muuda lähteteksti]\nItaalia kuningas Vittorio Emanuele II\nKirikuajaloolase J. N. D. Kelly järgi taotles Pius IX paavsti ilmaliku suveräänsuse eraldamatust vaimulikust sõltumatusest.\nOlles saanud paavstiks, kuulutas Pius IX 16. juunil 1846 Kirikuriigis välja üldise amnestia poliitvangidele, mida liberaalid tunnustasid, kuid traditsionalistid süüdistasid paavsti vabamüürluses ja karbonaaride toetamises. Paavst annetas 6000 skuudot vaestele. 9. novembril 1846 avaldatud entsüklikas 'Qui pluribus' mõistis Pius IX hukka paavsti vastu suunatud intriigid. Pius IX teostas administratiivreformi, mille järgi moodustati 19. aprillil 1847 nõuandev kogu (Consulta di Stato) ja 29. detsembril 1847 esinduskogu. 5. juulil 1847 moodustas ta kaardiväeüksuse Guardia Civica.\n8. veebruaril 1848 puhkesid Roomas rahutused, milles nõuti ilmiku määramist ministriks. 14. märtsil 1848 kogunes kahekojaline rahvaesindus, kus sooviti Austria vägede väljatõmbumist Itaaliast, kuid Pius IX keeldus 29. aprillil 1848 seda nõudmist tunnustamast põhjendusega, et kristlaste isana ei saa ta kuulutada sõda katoliikliku Austria vastu. Paavsti otsuse järel muutusid tänavarahutused majandusliku olukorra halvenemise ja minister Pellegrino Rossi mõrvamise tõttu üha vägivaldsemaks. Paavst kuulutati reeturiks, tema prelaati tulistati ja 24. novembril 1848 põgenes Pius IX Baieri suursaadiku krahv Karl von Spauri ja Prantsusmaa suursaadiku hertsog Eugène d'Harcourti soovitusel Gaetasse. Kui 9. veebruaril 1849 kuulutati välja Rooma vabariik, pöördus paavst abipalvega katoliiklike suurriikide poole ja 15. juulil 1849 okupeeris Prantsusmaa armee kindral Nicolas-Charles-Victor Oudinot juhtimisel Kirikuriigi. Paavst pöördus 12. aprillil 1850 tagasi Rooma ja asutas 14. detsembril 1850 aukaardiväe üksuse (Guardia d'Onore). Prantsusmaa väed jäid Kirikuriiki 1870.aastani.\n1857 tegi Pius IX siseriikliku pastoraalse visiidi.\nSardiinias tühistati konkordaat, sekulariseeriti kirikud ja koolid, suleti kloostrid ning saadeti laiali ordud. Pius IX protestis Sardiinia tegevuse vastu 1850, 1852, 1853 ja 1855, kuid Itaalia ühendamise käigus ühendati enamik Kirikuriigi aladest pärast paavsti armee lüüasaamist Castelfidardo lahingus 18. septembril 1860 ja Ancona lahingus 30. septembril 1860 Itaalia kuningriigiga. 29. veebruaril 1868 avaldatud dekreedis 'Non expedit' keelas Pius IX katoliiklastel osaleda Itaalia kuningriigi poliitilises tegevuses. 1870 puhkenud Prantsuse-Preisi sõja tõttu pidid Prantsuse väed Kirikuriigist lahkuma ja 20. septembril 1870 sisenesid Itaalia väed Rooma.\nRooma liitmise järel Itaalia kuningriigiga peeti referendum, mille tulemusena lakkas Kirikuriik olemast, kuid paavstile võimaldati 13. mai 1871 otsusega pidev aastane sissetulek ning tema omandisse anti kinnisvara nii Roomas kui Itaalias. Pius IX nõudis Kirikuriigi taastamist, keeldus tunnustamast Itaalia valitsust ja kuulutas enda Vatikani vangiks.\nVälispoliitilised otsused[muuda | muuda lähteteksti]\nKui Napoleon III kuulutas end keisriks, oli kaalumisel Napoleoni kroonimine, kuid keiser ei soovinud selleks minna Rooma ega Pius IX Pariisi.\nPüha Tool sõlmis 18. augustil 1855 Austriaga konkordaadi, mida paavst tunnustas ametlikult 3. novembril 1855, kuid 1870 tühistas Austria konkordaadi. Muretsedes olukorra pärast Austrias, avaldas Pius IX 7. märtsil 1874 entsüklika 'Vix dum'.\nSuhted Venemaaga ja poolakatega[muuda | muuda lähteteksti]\nPaavst saadab Roomast minema Venemaa suursaadiku Felix von Meyendorffi\nPüha Tool sõlmis 3. augustil 1847 Venemaaga konkordaadi, kuid 16. novembril 1866 katkesid diplomaatilised suhted kahe riigi vahel seoses olukorraga Poolas. Pius IX soovis, et Venemaa keiser Aleksander II tunnustaks Venemaal nii ladina kui ruteenia riituse kasutamist.\nPius IX teatas 1861 Varssavi peapiiskopile Antoni Melchior Fiałkowskile saadetud kirjas oma soovist tagada katoliiklastele õigusi ja vabadusi Venemaal. Poola piiskopid esitasid seepeale Venemaa keisrile memorandumi, kohustades venelasi lõpetama katoliiklaste tagakiusamist, kuid memorandumite tõttu süüdistasid Vene võimud katoliiklasi revolutsiooni õhutamises. Paavst nõudis 12. märtsil 1863 ja 22. aprillil 1863 keiser Aleksander II-le saadetud kirjades katoliiklastele õiguste tagamist, kuid keiser süüdistas Poola vaimulikkonda avaliku rahu rikkumises ja võimudele ebalojaalsete isikute toetamises. Pärast Poola ülestõusu mahasurumist avaldas Pius IX 30. juulil 1864 dekreedi 'Ubi urbaniano', milles ta taunis Vene võimude tegevust katoliiklaste vastu. 8. novembril 1864 tühistasid Vene võimud ordude tegevuse Poola aladel.\nPius IX tunnustas katoliiklikku uniooni. 1848 rajati Adam Franz Lennigi ja Caspar Riffeli poolt Saksamaal Pius IX järgi nimetatud katoliiklik organisatsioon Piusverein. Pius IX tunnustas 1852 Preisimaa Keskparteid. Prantsuse-Preisi sõja ajal kirjutas Pius IX 22. juulil 1870 Preisimaa kuningale Wilhelm I-le, pakkudes ennast sõja lõpetamiseks vahendajaks, kuid tulemusteta.\nPüha Tool sõlmis 22. juunil 1857 Württembergiga konkordaadi, kuid see ei jõustunud poliitiliste olude tõttu. 28. juunil 1859 sõlmis ta konkordaadi Badeniga, kuid see tühistati 7. aprillil 1860.\n5. veebruaril 1875 avaldatud entsüklikas 'Quod nunquam' mõistis Pius IX hukka Otto von Bismarcki Kulturkampfi.\nPüha Tool sõlmis Hispaaniaga 16. märtsil 1851 ja 25. novembril 1859 konkordaadid.\nPüha Tool sõlmis Portugaliga 21. veebruaril 1857 konkordaadi.\nPius IX mõistis 21. novembril 1873 avaldatud entsüklikas 'Etsi multa' hukka valitsuse tegevuse Šveitsis.\nSuhted Ladina-Ameerikaga[muuda | muuda lähteteksti]\nEcuadori president Moreno\nPius IX mõistis 27. septembril 1852 hukka valitsuse tegevuse Colombias ja 30. septembril 1861 Mehhikos. 18. jaanuaril 1871 avaldas ainsa riigipeana Kirikuriigi okupeerimise vastu protesti Ecuadori president Gabriel García Moreno. 20. septembril 1875 peeti Vatikanis Moreno mälestuseks reekviemimissa.\nPüha Tool sõlmis tema ajal konkordaadid järgmiste riikidega Ladina-Ameerikas:\nCosta Rica ja Guatemala 7. oktoober 1852\nHaiti 28. märts 1860\nNicaragua 2. november 1861\nEl Salvador ja Honduras 22. aprill 1862\nVenezuela 26. juuli 1862\nEcuador 26. september 1862.\nSuhted Türgiga[muuda | muuda lähteteksti]\nPius IX taunis 2. veebruaril 1854 avaldatud entsüklikas 'Neminem vestrum' armeenlaste tagakiusamist Türgis.\nAmeerika kodusõda[muuda | muuda lähteteksti]\nPikemalt artiklis Ameerika Ühendriikide kodusõda\nPius IX saatis 3. detsembril 1863 Lõunaosariikide Konföderatsiooni presidendile Jefferson Davisele kirja, milles lootis sõja kiiret lõpetamist.\nNäljahäda Iirimaal[muuda | muuda lähteteksti]\nRoomas asuva Iiri kolleegiumi direktor Paul Cullen teavitas paavsti iirlaste olukorrast. Pius IX toetas rahaliselt 1845–1849 tabanud näljahädas kannatanuid ja viis läbi kolmepäevase palvetsükli. 25. märtsil 1847 avaldatud entsüklikas 'Praedecessores nostros' tundis ta muret Iirimaal toimuva pärast.\nVatikani I kirikukogu[muuda | muuda lähteteksti]\nPikemalt artiklis Vatikani I kirikukogu\n29. juunil 1869 avaldatud bullas Aeterni patris kutsus Pius IX kokku Vatikani I kirikukogu, mis avati 8. detsembril 1869. Kirikukogu tegevus katkes seoses Rooma ühendamisega Itaalia kuningriigiga.\n24. aprillil 1870 avaldatud konstitutsioonis "Dei filius" tundis kirikukogu muret kaasaegsete trendi leviku pärast maailmas, sealhulgas materialismi ja ateismi leviku pärast.\n18. juulil 1870 kuulutati kirikukogul konstiutsiooniga "Pastor aeternus" dogmaks paavsti ilmeksimatus ex cathedra (st ametlikes seisukohtades).\nDogmade defineerimine[muuda | muuda lähteteksti]\nLourdes'i Neitsi Maarja\n8. detsembril 1854 avaldatud apostellikus konstitutsioonis "Ineffabilis Deus" kuulutas Pius IX dogmaks Neitsi Maarja pärispatuta saamise.\n18. juulil 1870 Vatikani I kirikukogu poolt avaldatud apostellikus konstitutsioonis "Pastor aeternus" kuulutati dogmaks paavsti ilmeksimatus ex cathedra.\nNeitsi Maarja imede tunnustamised[muuda | muuda lähteteksti]\n19. septembril 1846 ilmunud Neitsi Maarja kahele karjusele Prantsusmaal La Salettes. 1848 teavitas Grenoble'i piiskop Philibert de Bruillard juhtunust paavsti ja 18. juulil 1851 jõudsid paavstini karjuste saadetud kirjas Neitsi Maarja poolt ilmutatud saladused. Järgmisel päeval Grenoble'i piiskopi esindajatele antud audientsil rõhutas paavst vajadusest võidelda kurjusega.\n11. veebruaril 1858 ilmus Neitsi Maarja Lourdesis Bernadette Soubirous'le ja paavst tunnustas selle ilmumise 18. jaanuaril 1862 autentseks.\nPius IX koos prelaatidega\nKardinalide kolleegiumi dekaan Lodovico Micara, Vincenzo Macchi, Mario Mattei, Costantino Patrizi Naro, Luigi Amat de San Filippo e Sorso\nRiigisekretär Tommaso Pasquale Gizzi, Gabriele Ferretti, Giuseppe Bofondi, Giovanni Soglia, Giacomo Antonelli, Giovanni Simeoni\nCamerlengo Tommaso Riario Sforza, Lodovico Altieri, Filippo De Angelis, Gioacchino Vincenzo Pecci\nRooma kardinalvikaar Costantino Patrizi Naro, Raffaele Monaco La Valletta\nPius IX rajas 17. juunil 1847 regulaarvaimulike kongregatsiooni, kuid see likvideeriti Pius X otsusega.\nPius IX tunnustas 26. novembril 1864 Emmanuel d'Alzoni rajatud assumptsioniste (A.A.).\nPius IX tunnustas 1867 basiliaanide kongregatsiooni (C.S.B.).\nPius IX rajas Suurbritannias Herefordis St. Michaeli prioraadi. Ta ühendas Monte Cassino kongregatsiooni kloostrid ja taastas 1858 Baieri kongregatsiooni.\n1858 kohtus Giovanni Bosco paavstiga. 1874 tunnustas Pius IX Bosco salesiaanide kongregatsiooni (S.D.B.) konstitutsiooni ja andis neile 1876 indulgentse.\n1856 toimus Roomas frantsisklaste üldkapiitel, kus paavst oli eesistujaks. 1862 tunnustas Pius IX üldkapiitli korraldamist iga 12 aasta järel. 12. novembril 1847 tunnustas ta esimese frantsiskaanide kolmanda ordu kongregatsiooni rajamist USAs ja 15. detsembril 1859 tunnustas ta kolmanda ordu kongregatsiooni rajamist Brooklynis.\nTa tunnustas 1847 Inglise oratooriumi rajamist John Henry Newmani poolt.\nPius IX tunnustas 11. augustil 1865 mariste (Societas Mariae, S.M.).\nPius IX tunnustas 10. mail 1865 Neitsi Maarja Pärispatuta Saamise kongregatsiooni (C.F.I.C.).\nNeitsi Maarja Pärispatuta Südame kongregatsiooni misjonärid\nPius IX tunnustas 11. veebruaril 1870 Neitsi Maarja Pärispatuta Südame kongregatsiooni misjonäre (C.M.F.).\nPüha Risti kongregatsioon\nPius IX tunnustas 18. juunil 1855 Püha Risti kongregatsiooni (C.S.C.).\nPius IX soosis Alfonso Liguori rajatud redemptoristide tegevust. Ta jagas 6. septembril 1853 redemptoristide kongregatsiooni Napoli ja Alpide-taguseks kongregatsiooniks, mis ühendati 1869. Ta kohustas redemptoristide ülemkindralit resideerima Roomas ja kohtus temaga 11. detsembril 1865.\nPius IX tunnustas 19. mail 1860 salesiaani misjonäre (M.S.F.S.).\nPius IX andis indulgentse Joosepi Südame vennaskonnale. Ta andis indulgentse Brüsselis asutatud Franciscus Xavieri assotsiatsioonile. 1858 tunnustas ta Charles de Forbin-Jansoni rajatud Püha Lapsepõlve assotsiatsiooni. 1865 kinnitas ta sakristaanide assotsiatsiooni. Ta rajas Neitsi Maarja Lakkamatu Abi (Our Lady of Perpetual Succour) ja Püha Alfonso vennaskonnad. 1872 tunnustas ta Sainte Anne d'Auray vennaskonda. Ta saatis 2. septembril 1862 laiali viimase Schottenklösteri tüüpi kloostri.\nVincent de Pauli kongregatsioon\n10. mail 1869 tunnustas Pius IX Vincent de Pauli kongregatsiooni.\nPius IX. Vitraaž Boulazaci kirikus\nPius IX lubas 25. juulil 1847 kasutada laatsaristidel punast skapulaari.\n25. jaanuaril 1848 avaldatud apostellikus dekreedis 'Romani pontifices' reguleeris ta noviitside vastuvõtmise korda.\n13. mail 1850 laiendas ta Neitsi Maarja külaskäigu kirikupüha (heinamaarjapäev) tähistamist kogu kirikus.\nTa sätestas 23. septembril 1856 Jeesuse Pühima Südame püha tähistamise ja pühitses katoliiklikud maad 16. juunil 1875 Jeesuse Pühimale Südamele.\n1875. aastat tähistati juubeliaastana, kuid Pius IX kuulutas erakorralisteks juubeliaastateks veel 1869, mil tähistati 50 aasta möödumist tema ordineerimisest; 1877, mil tähistati 50 aasta möödumist tema saamisest piiskopiks; 1871 ja 1876, mil tähistati vastavalt 25 ja 30 aasta möödumist tema valimisest paavstiks.\n1856 määras ta ametisse komisjoni, mis pidi uurima breviaariumi redigeerimise vajadust.\n1862 andis ta indulgentse neile, kes palvetavad Jeesuse Püha Nime litaaniat.\n1863 sätestas ta Kyrillose ja Methodiose pühade tähistamise 5. juulil.\n1864 tegi ta palverännaku Genazzanosse.\n4. veebruaril 1864 ja 17. märtsil 1864 kinnitas paavst, et ei tunnusta Lyonis kasutatavaid liturgilisi uuendusi.\n11. detsembril 1865 käskis ta taasleitud Neitsi Maarja pühapildi paigutada San Alfonso kirikusse Roomas.\n1868 andis ta perpetuaaladoratsiooni privileegi dominikaanide nunnadele Quellinsi kloostris.\nPius IX sätestas 12. oktoobril 1869 avaldatud apostellikus konstitutsioonis 'Apostolicae sedis' ekskommunitseerimise korra.\nTa kuulutas 8. detsembril 1870 Püha Joosepi katoliku kiriku patrooniks.\n1870 tunnustas ta Arcachoni palverännupaigana.\nTa kuulutas 13. mail 1851 Hilariuse, 23. märtsil 1871 Alfonso Liguori ja 16. novembril 1877 Salesi Franciscuse Kiriku doktoriks.\n'Amantissimi redemptoris' 3. mai 1858\n'Amantissimus' 8. aprill 1862\n'Apostolicae nostrae' 1. august 1854\n'Beneficia Dei' 4. juuni 1871\n'Cum nuper' 20. jaanuar 1858\n'Cum sancta' 27. aprill 1859\n'Etsi multa' 21. november 1873\n'Exultavit cor' 21. november 1851\n'Graves ac' 23. märts 1875\n'Gravibus ecclesiae' 24. detsember 1874\n'Incredibili' 17. september 1863\n'Inter multiplices' 21. märts 1853\n'Levate' 27. oktoober 1867\n'Maximae quidem' 18. august 1864\n'Meridionali Americae' 30. september 1865\n'Neminem vestrum' 2. veebruar 1854\n'Nemo certe' 25. märts 1852\n'Nostis et nobiscum' 8. detsember 1849\n'Nullis certe' 19. jaanuar 1860\n'Omnem sollicitudinem' 13. mai 1874\n'Optime noscitis' 20. märts 1854\n'Optime noscitis' 5. november 1855\n'Praedecessores nostros' 25. märts 1847\n'Probe noscitis' 17. mai 1852\n'Quae in patriarchatu' 16. november 1872\n'Quanta cura' 8. detsember 1864\n'Quanto conficiamur' 10. august 1863\n'Quartus supra' 6. jaanuar 1873\n'Qui nuper' 18. juuni 1859\n'Qui pluribus' 9. november 1846\n'Quod nunquam' 5. veebruar 1875\n'Respicientes' 1. november 1870\n'Saepe venerabiles' 5. august 1871\n'Singulari quidem' 17. märts 1856\n'Ubi nos' 15. mai 1871\n'Ubi primum' 17. juuni 1847\n'Ubi primum' 2. veebruar 1849\n'Vix dum' 7. märts 1874\nIdeoloogilised vaidlused[muuda | muuda lähteteksti]\n9. novembril 1846 avaldatud entsüklikas 'Qui pluribus' taunis Pius IX kiriku vastu suunatud tegevust ja mõistis hukka kommunismi. 8. detsembril 1864 avaldatud entsüklikas 'Quanta cura' ja kogumikus 'Syllabus' mõistis ta hukka mitmed filosoofilised vaated, nagu panteismi, kommunismi, sotsialismi, naturalismi, absoluutse ja mõõduka ratsionalismi, ususallivuse, piibliseltsid ning salaühingud.\nJ. N. D. Kelly järgi pidas Pius IX ennast ultramontanistiks.\nPius IX mõistis 4. augustil 1856 avaldatud dekreedis 'Supremae' hukka spiritualismi.\n8. jaanuaril 1857, 15. jaanuaril 1857 ja 15. juunil 1857 mõistis ta hukka teoloog Anton Güntheri väited.\nTa mõistis 22. augustil 1851 hukka Nepomuk Nuytzi väited.\n29. jaanuaril 1860 mõistis ta hukka ajakirjaniku Louis Veuillot väited.\nTa mõistis kogumikus 'Syllabus' hukka vaate, mille järgi tunnistati skolastikute väidete sobimatust kaasaegses ühiskonnas ja teaduse arengus.\n9. novembril 1873 ekskommunitseeris ta vanakatoliku kiriku piiskopi Joseph Hubert Reinkensi.\nPius IX mõistis hukka John Stuart Milli vaated.\nPius IX kutsus 1872 kokku sinodi Albaanias.\nTa õhutas misjonitegevust Bulgaarias, kus alates 1860 kasvas katoliiklaste osakaal.\nPikemalt artiklis Pius IX moodustatud piiskopkonnad\nPikemalt artiklis Pius IX kanoniseerimised\nSuhted teiste religioonidega[muuda | muuda lähteteksti]\nPius IX rõhutas 1848 avaldatud entsüklikas 'In suprema', et katoliku kirikuga ühinevatel skismaatikutest vaimulikel peab säilima vaimulikuna sama staatus, mis tal oli enne katoliku kirikuga liitumist.\nTa rajas 6. jaanuaril 1862 Usupropaganda kongregatsiooni alluvusse orientaalriituste osakonna.\nTa tunnustas 12. juulil 1867 avaldatud dekreedis 'Reversurus' Armeenia vaimulikke. 31. augustil 1869 avaldatud bullas 'Cum ecclesiastica' laiendas ta liturgiliste raamatute kasutamise õiguse kaldealastele. 16. novembril 1872 avaldatud entsüklikas 'Quae in patriarchatu' selgitas ta kiriku olukorda Kaldeas. 1876 ähvardas ta ekskommunitseerida Kaldea patriarhi Joseph Audo, kes tunnustas vahetult enne surma taas paavsti jurisdiktsiooni.\nPius IX tunnustas judaismi, kuid kohustas juute käima aastas neli korda missal. Ta taastas geto Roomas, kuid 1850 saatis selle laiali. Ta andis 1858 korralduse, et politsei poolt röövitud juudi vanemate laps Edgardo Mortara tuleb tunnistada katoliiklaseks hoolimata seejuures tema vanemate tahtmisest, kuna Mortara on ristitud.\nMoraaliteoloogia[muuda | muuda lähteteksti]\nPius IX taunis 1866 orjandust.\nPius IX. George Peter Alexander Healy portree, 1871\nPikemalt artiklis Pius IX pühitsetud kardinalide loend\nPius IX pühitses 123 kardinali 23 konsistooriumil. Tema ajal sai kardinaliks hilisem paavst Leo XIII. Seni polnud ükski paavst pühitsenud nii arvukalt kardinale. Hiljem on veel rohkem kardinale pühitsenud Leo XIII, Paulus VI ja Johannes Paulus II.\nPius IX taastas 25. juulil 1877 Gregorius XVI poolt tühistatud San Eusebio titulaarkiriku staatuse. Ta reguleeris kardinalide tegevust 1. juunil 1847 avaldatud apostellikus kirjas 'Quum illud', 17. juunil 1867 avaldatud apostellikus kirjas 'Ecclesiarum omnium', 29. septembril 1867 avaldatud apostellikus kirjas 'Quamquam illius', 27. novembril 1869 avaldatud apostellikus kirjas 'Multiplices inter', 4. detsembril 1869 avaldatud apostellikus konstitutsioonis 'Cum romanis', 10. septembril 1871 avaldatud apostellikus konstitutsioonis 'In hac', 3. septembril 1874 avaldatud bullas 'Licet per apostolicas' ja 10. oktoobril 1877 avaldatud apostellikus konstitutsioonis 'Consulturi ne post'. 10. jaanuaril 1878 reguleeris ta kardinalide tegevust vakantsiperioodil.\n15. märtsil 1875 teatas Pius IX, et paavst võib in pectore pühitsetud kardinale avaldada oma testamendis, kuid seda võimalust pole ükski hilisem paavst rakendatud.\nPius IX kultuuriloos[muuda | muuda lähteteksti]\nPius IX on seotud mitmete haridusasutuste avamisega. 4. detsembril 1873 tunnustas ta Gregoriuse ülikooli paavstliku ülikoolina (Pontificia Università Gregoriana).\n23. märtsil 1852 tunnustas ta Dublini ülikooli avamist\n1852 Beda kolleegium\n1853 Seminario Pio ja Prantsuse seminar\n21. november 1858 Ladina-Ameerika kolleegium Roomas\n1859 USA kolleegium, mida ta külastas 29. juunil 1860\n1863 Illüüria kolleegium\n1874 Seminario dei Santi Pietro e Paolo.\nTema ajal renoveeriti Roomas San Lorenzo fuori le Mura kirik, Santa Maria in Trastevere kirik ja Santa Agnese fuori le Mura kirik. Vatikanis rajati Scala Pia. Pius IX lasi Sala Rotondas püstitada Heraklese kuju. 1880 püstitas Ignazio Jacometti Santa Maria Maggiore basiilikas Pius IX büsti.\nPius IX lasi renoveerida Colosseumi.\nPius IX oli astronoom Angelo Secchi patroon. Ajaloolane Luigi Tosti pühendas paavstile oma 1848 ilmunud teose 'Storia della Lega Lombarda'.\nPius IX ajal olid keelatud raamatute indeksis Victor Hugo "Hüljatud" ja "Jumalaema kirik Pariisis", Stendhali "Punane ja must", Honoré de Balzaci teosed ja Gustave Flauberti "Madame Bovary". Aastal 1852 lisandusid indeksisse Eugene Sue ja 1863 Alexandre Dumas vanema armastusromaanid.\n11. aprillil 1869 esitleti paavstile praegust Vatikani riigihümni.\nKunstnik George Peter Alexander Healy on paavstist maalinud portree. Marseilles Notre-Dame de la Garde'i kirikus ja Guimarãesis on paavsti kujutavad skulptuurid. Paavsti on kujutatud Allgäu, Boulazaci, Gourgé, Saint-Oueni ja Ulmeni kiriku vitraažakendel.\nPius IX orden[muuda | muuda lähteteksti]\nPius IX asutas oma esimese valitsemisaasta tähistamiseks 17. juunil 1847 Pius IX ordeni. 17. juunil 1849 jagas ta ordeni nelja klassi.\nPius IX matused. Currier and Ivesi postkaart\nPius IX suri 7. veebruaril 1878 kella 18 paiku õhtul Vatikani paavstipalees ja maeti 13. veebruaril Rooma Peetri kirikusse. Tema säilmed viidi 13. juulil 1881 üle San Lorenzo fuori le Mura kirikusse, kuid rahvas soovis tekkinud rahutuste käigus heita tema säilmed Tiberisse.\nPius IX valitses 31 aastat 7 kuud ja 22 päeva. Kui arvestada apostel Peetruse traditsioonilist valitsemisaega (25 aastat), siis on tegu pikima valitsemisajaga ajaloos.\nBeatifikatsioon[muuda | muuda lähteteksti]\nPius IX beatifikatsiooniprotessi alustati 11. veebruaril 1907. Ta kuulutati Johannes Paulus II poolt 6. juulil 1985 austusväärseks (venerabilis) ja 3. septembril 2000 õndsaks. Pius IX mälestuspäev on 7. veebruaril.\nActa Pii IX. Roma, 1854–1878.\nDiscorsi del Sommo Pontefice Pio IX. Roma, 1872–1878.\nPius IX dokumendid.\nPius IX entsüklikad (inglise keeles)\nGregorius XVI Rooma paavst\nPärit leheküljelt "https://et.wikipedia.org/w/index.php?title=Pius_IX&oldid=5850028"\nSelle lehekülje viimane muutmine: 21:58, 14. märts 2021.


Hara küla ökopere teeb vabaõhu kodurestoranipäeva - Sõnumitooja\nHara küla ökopere teeb vabaõhu kodurestoranipäeva\nMAARJA ÕUNASTE ja JIM SELF Lahemaal Hara külas oma ökokodu sauna ees.\nJIM SELF kuulutab Facebookis, et saab tulla vaatama, kas „noorte ja räpaste hipide“ elu on paremuse poole läinud.\nKaks aastat tagasi Kuusalu valda Hara küla Kärga talu maale kolinud Maarja Õunaste ja Jim Self osalevad teist aastat rahvusvahelise kodurestoranipäeva aktsioonis. See sai alguse Soomest, et ärgitada toitu valmistama ja rahvast kokku kutsuma kodudes, suvilates, õuedes, tänava- või parginurgas.\nHara ökopere restoran avatakse metsa-aluses koduõues. Mullu käis nende metsa-restoranis 50 inimest, seekord loodetakse, et huvilisi tuleb rohkem. Pakutakse õues valmistatud võimalikult kohalikku toitu ja tutvustatakse maal elamist. Et igaühe jaoks aega ja süüa jätkuks, palutakse pererahvale tulekust eelnevalt teada anda.\nKärga talu pererahva loodussäästlikku eluviisi propageerivast ökoelust valmis hiljuti „Eesti lugude“ sarjas dokumentaalfilm „Juhtmevaba elu“, mille esilinastus oli ETVs 6. jaanuaril.\nKes filmi näinud, see teab, et noored, keda kodukandis rahvasuus vahel ka hipideks kutsutakse, käesoleval talvel enam haagissuvilas ei ela. Kärga väike elumaja on soojustatud, juurde ehitatud esik ning vannituba, tuppa saadud parem pliit ja looduslikust kivist töötasapinnad kööki. Elektrit annab generaator ning esikusse on meisterdatud akupank.\nKõik uus on rajatud looduslikest või taaskasutusse antud-kogutud materjalidest: väliköök, kasvuhoone, linnulaut kanadele-partidele ning ka saun, kus osad tööd veel pooleli. Ehitusmaterjalina on seina pandud puuhalgusid, põhku, roogu ja mitmesugust muud kraami.\nMaarja Õunaste: „Vannitoa tegime endisest puukuurist, lagi on roost, seintes põhk ja savi, soojustasime kasutatud tselluvillaga. Suvel toodavad elektrit me endi tehtud päikesepaneelid, talvel lülitame kahe-kolme päeva tagant sisse diiselgeneraatori. Elekter ja soe vesi on üle kõige, majas on palju parem elada, ei saa võrreldagi haagisega.“\nÕuel on salvkaev, aga parema vee saamiseks on küpsemas plaan taotleda vallalt toetust hajaasustuse programmist.\nMetsaonn ja talgulised\nKohalikud inimesed räägivad, et ökoinimesi on jäänud külla elama veel – keegi Austraalia sõber ööbivat vitstest metsaonnis. Maarja Õunaste lükkab selle jutu ümber ja ütleb, et metsaonn on vaba kellelegi, kel on olemas soe magamiskott. Austraaliast saabunud sõber aitas 2014. aasta detsembris jalgrattast generaatorit teha, mullu aprillis tuli nende juurde tagasi, oli abis suve lõpuni ja teda näeb ka filmis, kuid onnis ta enam ei ela, ära läks augustis.\nTa kinnitab, et jätkuvalt on plaanis arendada oma ökokodu koos talgulistega. Abilisi kutsutakse internetivõrgustiku thepoosh.org ja Facebooki kaudu kohe, kui ilmad lähevad kevadisemaks. Esimesel aastal käis nende juures õppimas ja vabatahtlikku tööd tegemas paarsada inimest, mullu oli neljasaja ringis. Praegu on hingetõmbeaeg.\n„Talv on vaiksem periood, oleme aru saanud, et peab ka puhkama ja rohkem omaette olema,“ sõnab Maarja Õunaste.\n„Suvel on meil sageli 10-15 inimest korraga, sõbrad toovad kaasa oma sõpru. On olnud hästi toredaid suvepäevi, kus tõuseme hommikul, keedame putru, kõik on energiat täis, paari päevaga saab palju tööd ära tehtud.“\nÖkoelu koolitused ja majutus\n„Oleme teinud koolitusi ning jaganud enda rõõmu ja rahulolu, sest maal on nii tore elada. On väärarusaam, et maal pole võimalik elada täisväärtuslikku elu. Vastupidi – see, mida siin teed, on eriliselt aus ja väärikas. Töötame ja teeme asju sedasi, nagu oskame ning on rahuloluks piisav. Maatöö ei ole keeruline, lihtsad võtted saab selgeks kergelt. Saame olla tõeliselt loomingulised, väljundid on seotud loodusliku ja loodusega. Mind ja Jimi teeb selline elu õnnelikuks,“ kõneleb Kärga ökokodu perenaine.\nAinuüksi infost ei piisa, kinnitab ta, kogemus õpetab. Mullu käis ta Taanis Frilandi ökokogukonnas permakultuuri õpetaja koolitusel ning tahab hakata Kärgal läbi viima koolitusi koos praktiliste tegevustega – aiamaa rajamine, looduslikest materjalidest ehitamine, taastuvenergia. Oma MTÜga Eco Nomics on kavas muuta Kärga talu Projekt Koduks, teha veebileht ja tutvustada enda tegemisi Facebookis.\n„Plaanime hakata korraldama mitmepäevaseid üritusi ja koolitusi, võimaldades osalejatel kogeda looduslähedast majutust pisikestest metsaonnides ja telkides. Kui soovitakse, võime oma sauna või majakese samuti välja üürida. Ühest küljest saavad loodusfännid eheda elamuse ning meie kasutame oma talukoha ressursse, võttes kasutusele tänapäevaseid võimalusi,“ jutustab Maarja Õunaste ning tõdeb, et kuigi pole poest ostnud ehitusmaterjale ega palju muud, mis majapidamises kasutuses, on raha vaja kas või bensiini ja toidu jaoks.\nLähiajal on tulekul veel üks laiemale seltskonnale suunatud üritus. Talul on 6 hektarit metsa ja kuulub Eesti Metsaühistusse. Ühistu nõustajate kaasabil kavatsetakse veebruari lõpus või märtsi alguses teha oma kodumetsas koolitus algajatele metsaomanikele. Tutvustatakse, kuidas puid hinnata, milliste võtete ja vahenditega neid langetada, kas ja kuhu istutada uut metsa.\nMullu kevadel esines Maarja Õunaste „Maale elama“ messil ning kutse on tulnud ka tänavusele messile. „Kui kutsutakse, peab vast minema, on võimalik jälle noortele loodussäästlikku maaelu tutvustada ja neid maale elama kutsuda,“ arutleb ta.\nEelmine artikkelKuusalu keskkool oli teatesuusatamise parim\nJärgmine artikkelSõnumitooja 17. veebruari lehes\nKehrasse kavandatakse esimesi ridamaju\nÜhinemisläbirääkimiste komisjon kohtus Anijal


veebruar | 2011 | Vahastu ja Suurekivi-muinasajast tulevikku\nArchive for 24. veebr. 2011\nveebruar 24, 2011\nveebruar 23, 2011\nTaas on aastaring täis saanud ja käes aeg tublide tunnustamiseks 🙂\nKa sel korral esitati valla vastavale komisjonile mitu kandidaati meiekandist. Ja olgugi, et nad aunimetuste komisjonis laureaaditiitlit ei pävinud, au ja kiitust väärvad nad siiski 🙂\nNiisiis-pidulik muusika- ja siit nad tulevad:\nEttepanek Kaiu valla elaniku tunnustamiseks esitamiseks\nKandidaadi nimi: Raivo Murumägi\nAunimetuse või preemia nimetus: Kaiu valla Aasta Tegija\nVahastu küla korterelamu, kutsung pääste-operatiivraadiosides Vahastu P31\nPõhjendus kandidaadi esitamiseks :\n09. augustil 2010 viis lõviosas Ida-Eestis räsinud torm rivist välja mobiiltelefonide tugimastid ka Kaiu vallas. Samal ajal juhtus Suurekivil ränk liiklusõnnetus, kus inimene sõitis autoga teele langenud puu alla kinni. Sisemiste vigastustega kannatanul puudus ühendus häirekeskusega. Käsipostiga viidud teatele regeeris koheselt Vahastu päästekomando eesotsas Raivo Murumäega. Eesti riik sai oma kodanikuga juhtunud rängast õnnetusest teada Vahastu päästekomandolt, kellel on kasutada operatiiv-raadiosidevahendid. Raivo Murumägi oskuslik tegutsemine õnnetusel tagas kaasmaalasele vältimatu abi ja päästis seeläbi tema elu.\n12. detsembril kümmekond minutit enne kahte öösel proovis Kaiu valla elanik Vahastu külas Rukkimäe talus paluda abi kiirabilt, kuna tundis rinnus valusid. Kahetsusväärsel kombel ei saatnud häirekeskus talle vältimatu abi osutamiseks kiirabibrigaadi, kuna häirekorraldaja tuvastas, et 3 kilomeetrit metsateed on pilkases pimeduses kiirabibrigaadile läbimatu. Sama kahetsusväärselt ei teavitatud ka Raplamaa päästeosakonna operatiivkorrapidajat, et Eesti riigi kodanik on surma äärel ja vajab kiiret abi. Tol kriitilisel hetkel ei suutnud vanale mehele metsa appi läinud noorukid muud teha, kui kontakteeruda kohaliku päästekomando pealiku Raivo Murumäega, kelle teened ja teod ulatuvad kaugele üle Kaiu valla piiri, pea ainsale mehele, kes Vahastu küla rahva usalduse ja arusaama kohaselt on suuteline aitama ligimest hädas. Raivo käivitas selsamal minutil, külmas ja karges talveöös ulatusliku päästeoperatsiooni. Talle iseloomulikult ei kadunud hetkekski eluterve huumor, mis kannustas ka valudes vana meest vastu pidama, sest kohaliku pealiku korraldust suremine selleks korraks edasi lükata tuli ikkagi täita.\nKoostöös Raplamaa päästeosakonna operatiivkorrapidaja Mihkel Itali ja Lääne-Eesti Päästekeskuse regiooni vastutava korrapidaja Ivar Kaldasaunaga anti Põhja-Eesti Häirekeskusele vastuvaidlemata selgesõnaline korraldus saata Vahastusse Raivole appi täiskoosseis vastavat tehnikat, sealhulgas roomiksõiduk Bandwagen. Kulus 60 min ja Raivo juhtimisel asuti pilkases pimeduses üle massiivsete hangede koos meditsiinipersonaliga liikuma sügavale lumme mattunud metsatallu kannatanu poole, kes varahommikul kella viieks hospitaliseeriti.\nVahastu küla päästekomando tegusat meeskonda teatakse üle maakonna ja kaugemalgi, kuid eelpool loetletud sündmustel tegi Raivo Murumägi midagi, mis ületab tugevalt tavapärased ootused vabatahtlikule päästekomandole. Selles vaikses rahulikus külas, kus pole eales olnud riiklikku tuletõrje- ega päästekomandot, kohas, kuhu riik jõuab suvisel ajal appi parimal juhul 35 minutiga ning lumerohketel talvetel tundidega, sealsamas nendel kriitilistel hetkedel kehastus Raivo Murumägi ise Eesti riigi esimeseks kontaktiks abivajale. Eesti riik hindas aastal 2010 Raivo Murumäe päästeteenistuse medali vääriliseks, Eesti riik andis Vahastu meestele tasuta üle ka tagavaratehnikat ning ponnistused tugevdada talvist transpordivõimekust rasketes oludes jätkuvad kindlasti ka edaspidi. Kõike seda aga poleks võimalik teha ühepoolselt, riigi sunniga. Vältimatuks eeltingimuseks on olnud motiveeritud, pädeva ja kiire otsustusvõimega pealiku olemasolu kohapeal.\nRaplamaa Päästeosakond teeb Kaiu vallavolikogule ettepaneku tunnustada 2 kaaskodaniku elupäästmise eest Raivo Murumägi Kaiu valla Aasta tegija tiitliga.\nKandidaadi esitaja nimi: Raul Aarma / Raplamaa päästeosakonna juhataja\nKandidaadi nimi: IRMA ROBAM\nAunimetuse või preemia nimetus: Aasta Kultuuriedendaja\nKontaktandmed (postiaadress, telefon, e-post):\nVahastu küla 79303 Kaiu vald Raplamaa\nVahastu Külaraamatukogu on viimastel aastatel olnud väikese Vahastu küla ainus kultuuriasutus, mida juhatab alati\nlahke ja abivalmis Irma Robam.\nIrma on valinud raamatukogu aktiivi, kellega koos on korraldanud igas kuus (v.a. puhkuse aeg) vähemalt ühe ürituse.\n2010. aasta oli lugemisaasta ja seoses sellega toimus raamatukogus mitu üritust:\n`Minu lemmikraamat`, `Minu lemmikkirjanik`, `Luuleõhtu küünlavalgel`.\nPeale eelpoolnimetatute meenuvad veel toredad üritused:\n`Lauamängude päev`, `Vahastu pärimused`, `Naer on terviseks`, `Matk noorusmaale`.\nIga ürituse ajaks on Irma välja pannud teemakohase raamatunäituse.\nLugejaid on raamatukogul palju ja üritustest osavõtt rohkearvuline võrreldes küla suuruse ja elanike arvuga.\nIrma Robam võtab ka aktiivselt osa küla töödest ja ettevõtmistest.\nOlen veendunud, et IRMA ROBAM väärib igati tunnustust.\nKandidaadi esitaja nimi: Helgi Männik\nHea võimalus on praegu tänada ka kõiki neid, kes meid selletalvisest lumeuputusest välja aidanud on:\nSuurimad tänud Paul Vanarile, August Tuisule, Taivo Roomannile, kes on meid lumevangist päästnud ja hoolimata ilmast ning kellaajast meile appi tulnud. Suur tänu Väino Reinumägile ja Heimu Steinpilmile, kes alati on abiks päästmas hangedesse kinnijäänuid. Eraldi tänud meie elupikendaja Raivo Murumägile, kes hädaliste aitamiseks alati ise käed külge paneb ning kui oma nõust ja jõust puudu tuleb, siis kaugemalt ja kõrgemalt abi välja räägib. Ja tänud ka perekond Viiselile. Antagu mulle andeks, kui ma nüüd kedagi unustasin ja antagu julgelt teada, kui ma kedagi unustasin 🙂\nHead Vabariigi aastapäeva, armas rahvas 🙂\nPosted in külaelu | 3 kommentaari »\nDetsembrikuisest pikast elektrikatkestusest\nveebruar 4, 2011\nOlen siit ja sealt kuulnud küsimusi, et kas selle pika (36 tundi) kestnud elektrikatkestuse tõttu elektriarvele soodustust ei saagi. Saatsin siis vastavasisulise kirja Eesti Energiale ja vastus on siin :\nVastuseks Teie pöördumisele seoses kompensatsiooniga anname järgneva selgituse.\nElektrikatkestuste põhjuseks on olnud valdavalt loodusnähtused (vääramatu jõud), mille tagajärgede olulisel määral ärahoidmine ei sõltu meist.\nKvaliteedinõuetes on sätestatud, et rikkest põhjustatud katkestus tuleb kõrvaldada 12 tunni jooksul ajavahemikus 1. aprillist kuni 30. septembrini ja 16 tunni jooksul ajavahemikus 1. oktoobrist kuni 31. märtsini. Kui katkestuse põhjustas sündmus, mis kestab pikemat aega ja mida võrguettevõtja objektiivselt ei suuda ära hoida ega takistada (näiteks loodusõnnetus, liinide projekteerimisnorme ületav tuul või jäide), tuleb katkestus kõrvaldada 3 päeva jooksul alates selle sündmuse lõppemisest.\nKuna sel korral oli tegemist väga tugeva tormiga ja tuule kiirus ületas jaotusvõrgu projekteerimisnorme, siis on tegemist erakorralise olukorraga. Seega vähendatakse võrgutasu:\n– kui katkestus kestis 73 kuni 120 tundi, siis 125 krooni võrra;\n– kui katkestus kestis 121 kuni 168 tundi, siis 250 krooni võrra;\n– kui katkestus kestis 169 tundi ja kauem, siis 375 krooni võrra;\n– võrgutasu vähendatakse ka 1 või 2 faasi puudumisel.\nEesti Energia AS Müük ja Teenindus\nPosted in külaelu | 2 kommentaari »


Kliendi õigused ja kohustused — Eakate Avahoolduskeskus\nMeie kliendil on õigus:\n… saada õigel ajal professionaalset just tema vajadustega sobivat teenust ning olla väärikalt ning hoolivalt koheldud;\n… olla võrdselt koheldud sõltumata soost, rahvusest, rassist, nahavärvusest, keelest, usust, poliitilistest või muudest veendumustest, sotsiaalsest päritolust, varanduslikust seisust, sünni- või muust seisundist;\n… vabale enesemääratlusele ehk õigus teha valikuid ja ennast teostada eeldusel, et ta oma toimingutega ei riiva teiste inimeste samalaadseid õigusi s.t. ise otsustada, milliseid teenuseid ja kui kaua neid kasutada, taotleda vajadusel hooldaja vahetamist, pöördudes asutuse juhataja poole jm;\n… tutvuda teenuse osutamisega ja endaga seotud dokumentidega (näiteks asutuse kodukord, teenuste osutamise kord, teenuse vajaduse hindamisakt jne).\n… olla kaasatud teenuse osutamise kogu protsessi (näiteks teenuste vajaduse hindamine, tegevusplaani koostamine, tegevuste elluviimine, hindamine) ja teda puudutavate otsuste vastuvõtmisesse ning rääkida kaasa asutuse arengus.\n… esitada kaebuseid ja teha ettepanekuid teenuse paremaks korraldamiseks;\n… teda puudutavate isikuandmete konfidentsiaalsusele (st ilma tema või eestkostja nõusolekuta ei tohi keegi avaldada teda puudutavaid andmeid teistele isikutele, va juhul, kui seadus ei sätesta teisiti);\n… informeeritud nõusolekule, kui tema andmeid soovitakse kasutada uurimuslikel eesmärkidel;\n… tutvuda teenuse ajal kogutud teda puudutavate dokumentidega, pöördudes asutuse juhataja poole.\nMeie kliendil on kohustus:\n… olla lugupidav ja viisakas töötajate ning teiste klientide vastu;\n… küsida selgitusi ja täpsustusi, kui talle antud info jääb arusaamatuks;\n… teatada kohe takistustest, mis mõjutavad teenuse osutamist;\n… anda enda kohta teenuse osutamiseks vajalikke tõeseid andmeid ning teatada kohe, kui need muutuvad;\n… hoiduda teenuse kasutamise ajal ja teenuse osutamise kohas alkoholi ning narkootiliste ainete tarvitamisest;\n… kasutada asutuse ja/või teiste klientide vara heaperemehelikult;\n… pidada kinni asutuses kehtivast kodukorrast ja/või teenuse osutamise lepingust;\n… tasuda tasuliste teenuste eest vastavalt kehtestatud hinnakirjale.


Müüa kinnisvara Šveitsis Šveitsi kinnisvara müügiks - Swissgetaway\nTere tulemast Swissgetawayle\nŠveitsis müüa elamu- ja kaubandusomandit\nSuurepärane uhiuue ehitusega luksuslik suvila, mis asub Les Massesis, Valais\nChalet Bonnie ei vaja B- või C-luba…\nSuurepärane suvila müügiks Nendazi suusatõstuki lähedal\nSuurepärane ca 200m2 suvila 1304m2 suurusel krundil, ideaalis…\nMaja müüa Šveitsis Clarensis\nAsukoha asukoht - avar 5/6 magamistoaga kinnisvarainvesteering koos…\n8 500 000 Šveitsi franki\nSaadaval välisostjatele HARULDANE, soodne, täiesti uus turg ja…\nUUS EHITUS Etapimaksed Saadaval Lõpetamise kuupäev: 2022. aasta sügis…\n6-magamistoaga mägimaja TÄNAPÄEVADE JÄRGMISEL ...\nVälismaalased ja Šveitsi kodanikud saavad osta teise koduna Avar…\nŠveitsi seaduste kohaselt saavad välismaalased osta kinnisvara ainult…\nPakume Šveitsis ostmiseks hotelle, restorane, kontoreid ja kauplusi. Lisateabe saamiseks järgige reklaamilehel olevaid samme.\nVõta meiega ühendust Rohkem infot\nLisateavet Šveitsi kinnisvara kohta\nLondoni / Šveitsi hindade võrdlus\nLondoni kinnisvarahindade võrdlus Miks investeerida Šveitsi\nVerbier, 1936 Bagnes, Šveits\nKas see võib olla Šveitsi PARIM suusamaja? SUUSA VERBIER…\nKui te ei leia oma unistuste kodu meie saidilt, öelge meile, mida otsite, ja me püüame selle teile leida!\nÜhendust võtma Kõik omadused\nMüüa Šveitsi kinnisvara\nTeie idülliline taandumine Šveitsis võib olla Swissgetaway abil vaid mõne hiireklõpsu kaugusel. Meil on hea meel pakkuda Šveitsis välismaalastele ja Šveitsi kodanikele müügil tohutut valikut elu- ja äriomandit. Ükskõik, kas otsite Alpide müügiks luksusvilla või trendikat korterit koos kõigi kaasaegsete mugavustega, mida võiksite loota, loetleme mõned riigi eksklusiivsemad kinnistud, et teaksite, et ostate luksust ja kvaliteeti .\nSwiss Properties teie vajadustele vastavaks\nSwissgetaway teeb koostööd kogu riigis asuvate esindajatega, seetõttu võime tagada, et meie kliendid saaksid laiima valiku parimatest eksklusiivsetest luksusobjektidest. Meil on kõikvõimalikke Šveitsi omadusi, alates mägimajadest, villadest, majadest, korteritest ja isegi igasuguse kujuga ja suurusega lossidest. Meie kinnisvaraotsingu ribal on lihtne leida ainult teie vajadustele vastavaid pakkumisi. Lisaks saate valida soovitud kinnisvara tüübi, asukoha, kust soovite osta, mitu magamistuba soovite ja hinnaskaala, mis sobib teie eelarvega. Swissgetaway muudab teie vajadustele vastava vara leidmise lihtsamaks kui kunagi varem. Investorid leiavad ka palju rendivõimalusi.\nSwissgetaway'is teeme koostööd kohalike elanike ja välismaalastega, aidates neil leida Šveitsis parimat pakutavat kinnisvara. Seetõttu on meil palju kasulikku juhendit, et saaksite teada kõike, mida peate kõige rohkem huvitavate asukohtade kohta teadma (või mida te veel ei tea). Võite vaadata meie kuurortide, ostude, rattasõidu juhendeid ja matkamine, parimad vaatamisväärsused ja üritused ning parimad viisid Šveitsis ringi liikumiseks. Meie Swisspedia käsitleb kõiki üksikasju, mida uus saabuja võiks soovida, ja seda uuendatakse kogu aeg uue teabega. Vältige kultuurišokki ja tutvuge oma uue naabruskonnaga juba enne saabumist.\nTeie ideaalne Šveitsi põgenemispartner\nKui otsite välismaalastele parimat luksusvara, siis on Swissgetaway eesmärk olla teie esimene ja ainus valik. Oleme Ühendkuningriigi agentuur, seega saame aidata ostjatel leida õige välismaalt pärit vara. Me teame, et välisturgude uurimine võib olla keeruline, seetõttu on meie eesmärk pakkuda võimalikult palju teavet kinnisvara kohta ja hõlpsat juurdepääsu agentidele, mis aitavad teil osta. Mida peate veel teadma? Alustage, kui vaatate lähemalt meie loendite eksklusiivseid omadusi ja vaadake, kas aitame teil leida täpselt seda, mida otsite. Lisateabe saamiseks mõne omaduse kohta võtke kindlasti ühendust.\nEnglish\t French\t Spanish\t German\t Italian\t Greek\t Russian\t Chinese\t Croatian\t Czech\t Danish\t Dutch\t Finnish\t Hungarian\t Latvian\t Lithuanian\t Slovak\t Swedish\t Slovenian\t Estonian


BREAKING: CAMBRIDGE TEATAB, ET AVAB JÄRGMISEL ÕPPEAASTAL UUESTI KÕIGI ÕPILASTE JAOKS, ÕPPEAJA KUUPÄEVAD MUUTMATA - CAMBRIDGE'I ÜLIKOOL - UUDISED\nKatkestamine: Cambridge teatab, et avab järgmisel õppeaastal uuesti „kõigile õpilastele”, mille õppekuupäevad on muutmata\nCambridge'i ülikool kinnitas täna üliõpilastele saadetud avalduses, et üliõpilased peaksid Cambridge'i naasma õigeaegselt 6. oktoobri Mihkli ametiaja alguseks.\nSamuti on kinnitatud, et ülikool töötab isikliku ja veebipõhise õpetuse seguga: Wsiin on võimalik, et õpetatakse seminaride, praktikate ja juhendamise kaudu isiklikult ning selle alusel võib olla võimalik pidada loenguid ka väiksematele rühmadele. Igal juhul salvestatakse kõik loengud ja tehakse need veebis kättesaadavaks.\nLisaks on õpilastel juurdepääs uurimislaboritele, raamatukogudele, muuseumidele ja muudele rajatistele, mille suhtes kehtivad sotsiaalse distantseerimise piirangud.\nÜlikool on lubanud seda kombineeritud lähenemisviisi kohandada sõltuvalt valitsuse suunistest, märkides: Kui suuremahuline isiklik loengu saamine lubatakse, taastab ülikool selle võimalikult kiiresti.\nSamuti märgiti e-kirjas, et kolledžid ei mõtle mitte ainult akadeemilistele plaanidele, vaid ka hoolekande-, sotsiaal- ja õppekavavälistele tegevustele. Kolledžielu jätkamiseks on plaanis nii palju, et võimalikult palju tudengeid majutatakse nende endi kolledžitesse. Õpilased võivad sügisel oodata üksikasjalikumat juhendamist Cambridge'i naasmise ja üliõpilaselu praktiliste võimaluste kohta.\nSamal ajal osutatakse jätkuvalt üliõpilaste nõustamisteenust, puuetega inimeste ressursikeskust, karjääriteenust ning küpsetele õpilastele, õpilasvanematele ja hooldusest lahkujatele teenuseid kas isiklikult või näost näkku tehnoloogia kaudu.\nÜlikool on ka kinnitanud, et see vastab kõigi üliõpilaste vajadustele, kes individuaalsetel põhjustel ei saa isiklikult õpetada.\nSee on kergendus praegustele üliõpilastele ja pakkumiste omanikele, kuna see tähistab ülikooli poolt pärast pandeemia algust kõige konkreetsemalt öeldud avaldust, et Miikaeli ametiaeg kestab oktoobris, kus kõik tudengid elavad.\nVanemasekantsler Graham Virgo hoiatab siiski, et kui ametlikud juhised või mure õpilaste ja töötajate tervise pärast seda nõuavad, vaatame oma lähenemisviisi uuesti läbi.\nÜliõpilastel palutakse oodata ülikoolilt lisateavet juuli lõpuks, mis kinnitab kõiki kursusel tehtud muudatusi. Kõigist sellistest muudatustest teavitatakse praeguseid ja tulevasi üliõpilasi meie väljakujunenud protsesside kaudu kursuste muutmiseks, nagu on sätestatud meie üliõpilaste vastuvõtu tingimustes ja kraadiõppurite suhtes kohaldatavates lepingutingimustes.\nElla Foggi pildikrediit


Hallhülge seire 2015. a.\nAsute siin: Avaleht Aruanded 2015. aasta aruandlus Eluslooduse mitmekesisuse ja maastike seire 2015 Hallhülge seire 2015. a.\nHallhüljeste loendus seirealadel toimus vastavalt rahvusvaheliselt kokkulepitud ajavahemikule (26. mai - 2. juuni 2015). Kõiki seirealasid kontrolliti lennuloenduste käigus 2–3 korda.\n2015. aasta hallhüljeste arvukuse hinnanguks on 4237 looma.\nPoegimise tuvastamiseks, selle ulatuse ja edukuse seireks külastati või vaadeldi teadaolevaid olulisemaid poegimislesilaid (Allirahu-Tompa saarterühm ja Kerju laid Liivi lahes, Vesitükimaa Sõrve poolsaare tipus, Innarahu).\n2015. aastal vaadeldud sündimus ja suremus kirjeldab äärmuslikku olukorda, mille kordumine võib mõjutada Läänemere hallhülge käitumist ja asurkonna juurdekasvu pigem pikema aja jooksul. Suurim tuvastatud poegade suremus oli Kerju saarel (vähemalt 38%). Selle tingis asjaolu, et hülged kasutasid saarest vaid osa, mis viis lesimistiheduse väga kõrgeks, samuti oli surnud poegade kogumites võimalik kahtlustada tuvastamata ohtlike viiruste levikut lesilates.\nHülged 2015, aruanne\nHülged 2015, andmed


Lihtne nipp, kuidas vabaneda menstruatsioonivalust | Buduaar\nLihtne nipp, kuidas vabaneda menstruatsioonivalust\n2014. aasta 3. oktoober 10:56\nHiina meditsiin on ingveri paljusid raviomadusi juba aastasadu kiitnud. Aasias on ingverit maitse- ja ravimtaimena pruugitud tuhandeid aastaid. Kuulus Hiina filosoof Confucius maitsestas ingveriga kõiki oma toite, sest ingveri igapäevane tarvitamine usuti tagavat pika eluea. Euroopas sai ingver tuntuks 11. sajandil.\nTeaduslikud uuringud on tõestanud, et juurel on märkimisväärne põletikuvastane toime, mis muudab selle artriidivalude korral aspiriini tüüpi ravimitele heaks asendajaks. Nüüd on kindlaks tehtud, et see hariliku ingveri lihakas risoom aitab ka menstruatsioonivalude ja menstruaaltsükli krampide puhul.\nIngver parandab verevarustust ja vere kvaliteeti, vähendab põletikku lihastes, kaasa arvatud emakas. Ingver on ideaalne organismipuhastaja! Joo kas sooja ingveriteed või lõika ingveritükid külma vette – ühtepidi kasulikud mõlemad!


Avaleht » Viimased uudiste artiklid » Rahvusvahelised uudised » Seišellide uudised » Seišellid kaotavad turismipioneeri Myriam St.Ange'is\nReisiuudised • Ärireis • Hospitality Industry • Hotellid ja kuurordid • Uudised • Inimesed • Seišellide uudised • turism\nPerekond St.Ange oli viimased kaks päeva La Digue turismile kogunenud, et olla oma õe kõrval.\nTa suri oma poegade, vendade ja nende perekondade läheduses emotsionaalse hüvastijätmisega.\nMyriam ja tema kaks poega muutsid La Digue saare St.Ange perekonna kodu perehotelliks Chateau St.Cloud.\nMyriam St.Ange ja tema kaks poega Carl ja Sydney Mills muutsid La Digue saare St.Ange perekonna kodu, Chateau St.Cloudi Seišellidel perehotelliks, kuna säilitasid ikoonilise hoone kolooniaaegsed omadused.\nMyriam ja tema pojad tegid eduka operatsiooni, kuna ta mängis jätkuvalt saarte turismi arendamise keskmes.\nSt.Ange'i perekond oli kogunenud turismile La Diguea kaks viimast päeva oma õe kõrval olla ja ta suri oma poegade, vendade ja nende perekondade läheduses emotsionaalse hüvastijätmise tõttu.\nMyriam St.Ange on endise turismi-, tsiviillennundus-, sadamate ja merejalaväe ministri Alain St.Ange õde Seišellideja paljud tema pereliikmed on tänapäeval Seišellide edukad turismimängijad.


Oktoober | AA Estonia\nAA ei oleks enam nii tõhus, kui mina sinna oma panust ei anna. Kui ma midagi tegemata jätan? Kas on asju, mida ma ei tahaks teha? Kas häbi või uhkus hoiab mind tagasi? Häbi on uhkuse erivorm. See on hirm, et sinuga võib midagi juhtuda. See, mis sinuga juhtub, ei ole tegelikult väga tähtis. Mulje, mille sa teistele jätad, ei sõltu niivõrd sellest, mis tööd sa teed, kuivõrd sinu siirusest ja ausatest kavatsustest. Kas ma hoidun eemale, sest kardan halba muljet jätta?\nPalu Jumalalt tõelist jõudu, mis teeks sind tõhusaks. Ära otsi kusagilt mujalt nii täiuslikku jõuallikat. See on tõeliselt tõhusa elu saladus. Siis kasutataksesind omakorda paljude teiste aitamiseks, et nemadki leiaksid üles oma tõhususe. Ükskõik, millist vaimset abi sul ka vaja ei läheks, ükskõik, millist vaimset abi sa ka teistele ei sooviks, looda ikka Jumala peale. Püüdle selle poole, et sinu elus sünniks Jumala tahtmine ja et sinu oma tahtmine oleks kooskõlas Jumala tahtega. Ebaõnn tuleb sellest, kui loodad liiga palju omaenda jõule.\nMa palun, et võiksin tunda, et miski pole minu jaoks liiga hea, kui ma Jumalalt abi palun. Ma palun, et võiksin Tema juhtimisel tõhusamalt tegutseda.\nMis teeb AA koosolekul rääkimise mõjusaks? See ei ole mitte ilukõne peene sõnavaliku ja muljetavaldava esitusega. Sageli mõjuvad paar lihtsat südamest tulevat sõna paremini kui lihvituimgi kõne. Meil on alati kiusatus rääkida rohkem, kui meie kogemused lubavad, et teistele head muljet jätta. See ei toimi kunagi. Mis ei tule südamest, ei lähe ka südamesse. Südamesse läheb see, mis tuleb isiklikust kogemusest ja siirast soovist teist inimest aidata. Kas ma räägin selleks, et muljet avaldada või tõsisest soovist aidata?\n“Sinu tahtmine sündigu” olgu su sagedane palve. Jumala tahtmist peaks soovima rõõmuga. Sa peaksid rõõmsalt seda tahtmist täitma, sest kui sa seda teed, siis läheb kogu su elu joonde ja kõik tuleb pikapeale hästi välja. Kui sa püüad ausalt Jumala tahet täita ja alandlikult tagajärjed vastu võtta, siis ei tee miski sulle tõsiselt viga. Need, kes võtavad oma ellu Jumala tahte, ei pruugi küll pärida maad, kuid pärivad kindlasti tõelise meelerahu.\nMa palun, et võiksin oma tahte ära anda. Ma palun, et minu tahe oleks kooskõlas Jumala tahtega.\nKuidas ma räägin uustulnukatega? Kas ma püüan vestlusohje oma käes hoida? Kas ma panen oma korra maksma ja ütlen uutele, mida nad peavad tegema? Kas ma arvustan neid endamisi ja leian, et neil pole programmis erilist edulootust? Kas ma pean neid endast kehvemaks? Või olen ma valmis avama oma hinge, et nemadki hakkaksid endast rääkima? Ja kas ma olen siis hea kuulaja ega katkesta neid, vaid kuulan nad lõpuni ära? Kas ma tunnen sügaval sisimas, et nad on mu õed ja vennad? Kas ma teen kõik, mis minu võimuses, et neid kainuse rajal edasi aidata?\n“Ja õigluse vili on rahu, õigluse tulemuseks püsiv rahulik elu ning julgeolek!”\nAinult siis, kui hing sellise rahu saavutab, saab teha tõsist vaimset tööd, ning mõistus ja hing ja keha jaksavad võita ja kõiki koormaid kanda. Rahu on õigluse tulemus. Halvad teod ei too meile rahu, aga kui me elame nii, nagu Jumal tahab, siis tulevad tasasus ja kindlus ise kaasa. Kindlus on see rahu, mis sünnib sügavast veendumusest, et Jumala jõud on meile kättesaadav ja Tema vägi armastab ja kaitseb meid kõige kahju ja halvategemise eest.\nMa palun, et võiksin saavutada tõelise meelerahu. Ma palun, et võiksin elada rahus ja tasasuses.\nKas ma olen kriitiline teiste AA-laste või uustulnukate suhtes? Kas ma olen kunagi öelnud rühmakaaslaste kohta: “Minu meelest pole nad ausad, minu meelest nad blufivad või võtavad vahel omaette napsu?” Kas ma mõistan, et minu kahtlev ja skeptiline suhtumine teeb neile liikmetele haiget ka siis, kui ma seda otse välja ei ütle, kuna nad tajuvad paratamatult ikkagi minu suhtumist? Kas ma ütlen uute kohta: “See ei saa programmiga hakkama,” või: “See peab küll ainult paar kuud vastu?” Kui ma neisse niimoodi suhtun, siis kahjustan tahtmatult uustulnukate edulootust. Kas minu suhtumine on alati konstruktiivne ja mitte destruktiivne?\nEt Jumal ja parem elu sind kütkestaks, pead sa hindama vaimseid väärtusi. Imelist mõttevalgustust antakse neile, kes hindavad vaimset. Need, kes hindavad materiaalset, ei näe Jumala ega peenema elu juures midagi meeldivat ega kütkestavat. Aga need, kes hindavad vaimseid väärtusi, leiavad jõudu ja rahu ja vaikust osadusest Nähtamatu Issandaga. Mõte ja tähendus on nende inimeste elul, kes usuvad Jumalat, keda nad ei näe, kuid kelle jõudu nad tunnevad. Nemad on Nähtamatu Issanda lapsed ning kõik inimesed on neile vennad ja õed.\nMa palun, et võiksin hinnata vaimseid väärtusi. Ma palun, et võiksin tunda oma elus Jumala ligiolu ja jõudu.\nKas ma kannan vimma mõne rühmakaaslase või teise AA rühma vastu? Kas ma suhtun kriitiliselt mõne rühmakaaslase mõtteviisi või tegudesse? Kas mulle tundub, et mõni teine rühm töötab valesti, ja kas ma levitan oma arvamust laiemalt? Või mõistan ma, et kõigil AA liikmetel on midagi pakkuda, sõltumata oma piiratusest, ja et nad saavad ka oma puuduste kiuste AA heaks midagi teha, ükskõik kui vähe? Kas ma usun, et AA-s on kohta igasugustele rühmitustele, kui nad järgivad AA traditsioone, ja et nende töö võib olla tõhus, isegi kui mina nende sisekorraga nõus ei ole? Kas ma olen salliv teiste inimeste ja rühmade suhtes?\n“Jehoova hoiab su väljumist ja su tulemist nüüd ja igavesti!”\nKõiki sinu liikumisi, su minemisi ja tulemisi võib juhtida Nähtamatu Vaim. Iga külaskäik teise aitamiseks, iga isetu abistamispüüe võib saada tolle Nähtamatu Vaimu õnnistuse. Õnnistatud võib olla kõik, mis sa teed, iga su vestlus kannatajaga. Sinu kohtumine hädalisega ei pruugi olla juhuslik, vaid Nähtamatu Vaimu poolt ette määratud. Issanda Vaimu juhatusel võid sa olla teiste suhtes salliv, osavõtlik ja mõistev ning väga palju korda saata.\nMa palun, et mind juhiks Jumala vaim. Ma palun, et Jumal hoiaks minu tulemisi ja minemisi.\nKas minu suurim soov on olla AA-s kõva kuju? Kas ma tahan olla alati rambivalguses? Kas mulle tundub, et keegi teine ei tule tööga nii hästi toime kui mina? Või kas ma olen valmis mõnikord ka tagumisse ritta istuma ja laskma teistel tegutseda? Iga AA rühma mõjukuse võti on uute liikmete areng ja see, kui nad vanadelt liikmetelt kohustused üle võtavad. Kas ma ei raatsi võimu käest ära anda? Kas ma tahan terve rühma koorma oma õlule võtta? Kui nii, siis pole ma uuemate liikmete vastu aus. Kas ma mõistan, et ükski inimene pole asendamatu? Kas ma tean, et AA töötab edasi ka ilma minuta, kui vaja?\nNähtamatu Jumal võib teha meid tõeliselt tänulikuks ja alandlikuks. Kuna me ei saa Jumalat näha, siis peame uskuma Teda ilma nägemata. Aga me näeme selgesti muutust teises inimeses, kui ta palub Jumalalt siiralt jõudu muutuda. Me peaksime hoidma kinni usust Jumalasse ja Tema võimusesse meid muuta. Nähtamatusse Jumalasse uskumise tasuks on kasutoov elu. Jumal ei jäta meile näitamata, mismoodi me peaksime elama, kui me pöördume Tema poole ehtsas tänumeeles ja tõelises alandlikkuses.\nMa palun, et võiksin uskuda Jumalat, kes saab mind muuta. Ma palun, et oleksin alati valmis paremaks muutuma.\nKas ma loodan liiga palju ühe rühmaliikme peale? Kas ma teen ühest inimesest endale puujumala? Kas ma tõstan selle inimese pjedestaalile? Niimoodi talitades ehitan oma maja liiva peale. Kõik AA liikmed seisavad “savijalgadel.” Nad on joodikust ainult ühe pitsi kaugusel, ükskõik, kui kaua nad poleks ka AA-s olnud. See on tõestust leidnud rohkem kui ühel korral. See pole ühegi liikme suhtes aus, kui tema AA juhiks valitakse ja teised tema programmiseletusi tsiteerivad. Kui too inimene peaks kukkuma, mis siis minust edasi saab? Kas ma saan endale lubada, et minu ideaali kukkumine ka mind uppi lööb?\nSa pead alati meeles pidama, et sina oled nõrk, aga Jumal on tugev. Jumal teab sinu nõrkuse kohta kõike. Ta kuuleb iga armupalumist, iga nõrkuse märki, iga abipalvet, iga kurvastust ebaõnne üle, iga tunnetatud ja väljendatud nõtrust. Meie teod lähevad nurja ainult siis, kui loodame liiga palju omaenda jõule. Ära kahetse oma nõrkust! Kui sina oled nõrk, siis on Jumala tugevusel aeg sulle appi tulla. Usalda Jumalat, ja sinu nõrkusest pole lugu. Jumal on alati küllalt tugev, et sind päästa.\nMa palun, et võiksin õppida lootma Jumala jõule. Ma palun teadmist, et minu nõrkus on Jumala jaoks võimalus.\nOn olemas selline asi nagu liigne truudus ühele rühmale. Kas ma tunnen pahameelt, kui tekib uus rühm ja mõned minu rühmakaaslased uuele territooriumile liiguvad? Või annan ma neile oma õnnistuse kaasa? Kas ma külastan uut rühmaalget ja aitan sel edasi areneda? Või jään ma oma koju mossitama? AA kasvab nii, et kogu aeg tekib uusi rühmi juurde. Ma pean mõistma, et suurel rühmal on kasulik väiksemateks jaguneda, isegi kui too suur rühm – see tähendab minu oma – niimoodi väiksemaks jääb. Kas ma olen alati valmis uusi rühmi aitama?\nPalveta – ja jätka palvetamist senikaua, kuni see toob meelerahu ja osadusetunnet Ühega, kes on alati lähedal ja abivalmis. Jumalale mõtlemine on palsam meie vihadele ja hirmudele. Jumalat paludes paranevad meie haavumised ja vihavimm. Jumalale mõeldes kaovad meie kahtlused ja hirmud. Nende kahtluste ja hirmude asemele voolab meie südamesse niisugune usk ja armastus, mida ükski materiaalne asi ei saa anda, ja niisugune rahu, mida maailm ei saa anda ega ka ära võtta. Jumala juurest saame ka sallivust, et ise elada ja lasta teistel ka elada.\nMa palun, et võiksin olla tõeliselt salliv ja mõistev. Ma palun, et võiksin alati püüelda nende raskesti saavutatavate asjade poole.\nKas ma olen valmis mõnikord koosolekul igavust tundma? Kas ma olen valmis kuulama AA põhimõtete pidevat kordamist? Kas ma olen valmis ühte ja sama asja ikka uuesti üle kuulama? Kas ma olen valmis kuulama mõnda pikka üksikasjalikku isiklikku jutustust, kuna sellest võib mõnele uustulnukale abi olla? Kas ma olen valmis vaikselt istuma ja kuulama, kuidas mõned suuremad lobasuud oma mineviku täht-tähelt läbi heietavad? Kas ma olen valmis seda ära kannatama, sest nendel on sellest kasu, kui nad koorma südamelt ära saavad? Minu tunded ei ole siin ülearu tähtsad. Esmatähtis on see, mis on AA-le kasulik, isegi kui see minule alati kõige mugavam ei ole. Kas ma olen õppinud kannatlik olema?\nJumal tahab meid kõiki hingesidemetega endale lähemale tõmmata. Tema tahab, et kõik inimesed üksteisele hingesidemetega lähemale tõmbuksid. Jumal, universumi suur Hing, mille hulka kuuluvad meie kõigi väikesed hinged, tahab kindlasti ühtsust enda ja kõigi oma laste vahel. “Hingeühtsus rahusidemetes.” Iga meie elukogemus, rõõm, kurbus, ohutunne, turvalisus, raskus, edu, katsumus ja kergendus on osa meie ühisest pärandist, meie hingesidemetest.\nMa palun, et võiksin vastu võtta tõelise vennaskonna sidemed. Ma palun, et võiksin liikuda lähemale ühtsusele Jumala ja teiste inimestega.\nKui minu AA rühma tuleb uusi liikmeid, kas ma teen midagi selleks, et nad ennast koduselt tunneksid? Kas ma võtan vaevaks neid kuulata, isegi kui neil on AA-st väga udune ettekujutus? Kas ma teen endale harjumuseks kõigi uute liikmetega ise rääkida või jätan selle sageli kellegi teise hooleks? Ma ei saa neid võib-olla aidata, aga teisest küljest võin ma ju öelda midagi niisugust, mis neid õigele rajale aitab. Kui ma näen mõnda liiget üksipäini istumas, kas ma võtan vaevaks tema vastu kena olla, või jään oma lähemate sõprade seltsi istuma ja jätan tema ukse taha külmetama? Kas iga uus AA-lane on minu vastutusel?\nSina oled Jumala teener. Teeni Teda rõõmsalt ja varmalt. Kellelegi ei meeldi teener, kes väldib lisatööd ja kurdab selle üle, kui talle vana töö asemele uus ja ebameeldivam antakse. Isandale tundub siis, et niisugune teener ei teeni teda hästi. Aga kas sina Jumalat sageli samamoodi ei teeni? Vaatle oma päevatööd selles valguses. Püüa teha oma päevatööd nii, nagu Jumal seda sinu arvates näha tahab, ära hoia kõrvale vastutusest ja teiste heaks natuke rohkem pingutamisest.\nMa palun, et võiksin olla hea teener. Ma palun, et võiksin teiste heaks natuke rohkem pingutada.\nKui hea toemees ma olen? Kui ma uusi liikmeid koosolekule toon, kas arvan siis, et mu kohustused sellega lõpevadki? Või võtan ma endale kohustuseks nii kaua nende kõrval olla, kuni nad kas headeks AA-lasteks saavad või endale uue toemehe leiavad? Kui nad koosolekule ei ilmu, kas ma ütlen siis endale: “Noh, mina tõin selle neile kandikul kohale ja kui nad seda ei taha, siis ei saa mina rohkem midagi teha?” Või otsin ma nad üles ja küsin, kas nende puudumisel on ka mingi põhjus või ei taha nad tõesti AA-ga liituda? Kas ma võtan vaevaks välja uurida, ehk saaksin ma nende heaks veel midagi teha? Kas ma olen hea toemees?\n“Kui keegi ütleb: “Mina armastan Jumalat,” ja vihkab oma venda, siis ta on valelik. Sest kes ei armasta oma venda, keda ta on näinud, ei või armastada Jumalat, keda ta ei ole näinud.”\nMa palun, et võiksin näha midagi head igas inimeses, isegi selles, kes mulle ei meeldi, ja et ma võiksin lasta Jumalal tolle inimese headust edasi arendada.\nKas ma olen AA-s seniajani “vabapidamisel”? Kas ma ainult võtan ega anna midagi vastu? Kas ma istun koosolekutel alati tagareas ja lasen teistel kogu töö ära teha? Kas ma arvan, et kuna ma olen kaine, siis sellest piisab ja ma võin loorberitele puhkama jääda? Kui nii, siis pole ma programmiga kuigi kaugele jõudnud ega saa sellest kaugeltki nii palju, kui programmil on pakkuda. Ma olen nõrk liige, kui ma ise kaasa ei löö ega aita ühiselt koormat kanda. Ma pean lõpuks pingilt püsti tõusma ja mängu astuma. Ma ei ole lihtsalt pealtvaataja; ma olen meeskonnaliige. Kas ma löön aktiivselt kaasa?\nPüüa olla tänulik igasuguse nägemuse eest, mis sul on. Püüa teenida Jumalat ja teisi inimesi ustavalt ka väikestes asjades. Anna iga päev oma väike osa Jumala teenimiseks. Ole Jumala sõna täideviija, mitte ainult kuulaja. Püüa oma igapäevases elus Jumala usaldust väärida. Iga päev annab uue võimaluse kuidagi kasulik olla. Isegi kui sul tekib kiusatus laiselda või lasta asjadel isevoolu teed minna või mõnda probleemi vältida, siis tee endale harjumuseks, et võtad probleeme kui väljakutseid ja tegeled nendega, mitte ei hoia eemale.\nMa palun, et võiksin iga ülesande ustavalt täide viia. Ma palun, et võiksin igale elumurele otse vastu astuda ja mitte sellest eemale hoida.\nAA töö on sajaprotsendiliselt vabatahtlik. Selleks peab iga liige vabatahtlikult oma osa ära tegema. Uustulnukad võivad senikaua seina ääres istuda, kuni on oma närvilisusest ja segadusest üle saanud. Neil on õigus kõigilt abi saada, kuni nad jaksavad juba omil jalul püsti seista. Aga lõpuks tuleb aeg, mil nad peavad suu lahti tegema ning koosolekutel ja Kaheteistkümnenda Sammu töös aktiivselt osalema. Kuni selle ajani ei ole nad AA tegevliikmed. Nad on alles assimileerimisel. Kas mul on tulnud aeg tegutsema hakata?\nJumala maapealne kuningriik kasvab aeglaselt, nagu seeme mullas. Need vähesed, kes on summa eesotsas, liiguvad alati kiiremini edasi. Püüdle millegi parema poole, ja sinu elu ei seisa paigal. Sul on õigus otsida igavest ja külluslikku elu. Ära raiska aega möödaläinud ebaõnnestumiste peale! Mõtle, et ebaõnne õppetunnid on pulgad sinu arengu redelil. Rühi edasi oma eesmärgi poole!\nMa palun, et mul oleks tahtmist areneda. Ma palun, et võiksin eluredeli pulkadel ikka kõrgemale ronida.\nKui suur osa on AA-l minu elus? Kas see on mul lihtsalt üks hobi ja sealjuures üsna pisike? Kas ma käin AA koosolekutel ainult mõnikord ja vahel ei käi üldse? Kas ma mõtlen AA peale üsnagi juhuslikult? Kas ma olen kidakeelne, kui on vaja mainida AA-d mõnele inimesele, kel võiks sellest abi olla? Või on AA-l minu elus suurem osa? Kas see on kogu mu elu alus? Kus oleksin ma praegu ilma AA-ta? Kas kõik, mis mul on ja mida ma teen, on ehitatud minu AA alusmüüri peale? Kas AA on see alusmüür, millele ma ehitan oma elu?\nAnna Jumala kätte oma ebaõnnestumised, vead ja puudused. Ära mõtle pikalt oma ebaõnnele ega sellele, et sa oled kunagi olnud rohkem elaja kui ingli sarnane. Sinu ja Jumala vahel on vahendaja – sinu kasvav usk –, mis võib su porist üles tõsta ja taeva poole suunata. Sa võid praegugi Jumala vaimuga lepitust leida. Sa võid praegugi tagasi saada oma kooskõla universumi Jumaliku Printsiibiga.\nMa palun, et ma ei laseks oma elajalikul poolel mind mu vaimsest saatusest eemale kiskuda. Ma palun, et võiksin üles tõusta ja selja sirgu lüüa.\nKas ma olen AA-le sügavalt tänulik selle eest, kuidas ta aitas mul kainust tagasi saada ja avas minu ees terve uue elu? Tänu AA-le on mul võimalik jätkata oma tööd ja kõiki muid inimsuhteid. Mul on võimalik elada täisverelist elu. Oleks võib-olla vale, kui kogu minu tegevus piirduks ainult AA tööga. Tänu sellele on mul võimalik täiel rinnal töötada, mängida ja tegelda igasuguste hobidega. Aga kas ma jätan AA sellepärast maha? Kas ma saan diplomi kätte ja lõpetan AA? Kas ma mõistan, et minu elus poleks midagi väärtuslikku, kui poleks AA-d?\nElust on võimalik ainult ühel moel täit rahuldust saada – elades nii, nagu Jumal sinu arvates tahab, et sa elaksid. Ela koos Jumalaga hinge salapaigas ja sul on tunne, et sa oled õigel teel. Sa tunned sügavat rahulolu. Maailm saab endale tähenduse ja sina saad endale koha maailmas ning töö, mis loeb midagi ka igavikulises plaanis. Paljud asjad hakkavad sinu heaks ja koos sinuga tööle, kuni sa tunned, et oled Jumalaga ühel poolel.\nMa palun, et võiksin tajuda oma töö igavikulist väärtust. Ma palun, et ma ei töötaks mitte ainult tänase päeva jaoks, vaid ka igaviku jaoks.\nKui tõsiselt võtan ma oma kohustusi AA vastu? Kas ma olen võtnud sealt kõik, mida võtta annab, ja jätnud oma kohustused kõrvale? Või tunnen ma pidevat tänuvõlga ja sügavat ustavust terve AA liikumise vastu? Ja kas ma pole mitte ainult tänulik, vaid ka uhke selle üle, et olen nii toreda vennaskonna liige, mis teeb alkohoolikute hulgas säärast imepärast tööd? Ja kas mul on hea meel selle üle, et võtan osa sellest suurest tööst, mida AA teeb, ja tunnen sügavat kohustust seda tööd igal võimalusel jätkata? Kas ma tunnen, et võlgnen AA-le oma ustavuse ja pühendumise?\nKui sinu süda on õige, siis on ka sinu maailm õige. Kõik uuendused peavad algama sinust enesest. Asi pole mitte selles, mis sinuga juhtub, vaid selles, kuidas sa sellesse suhtud. Ükskõik, kui piiratud on sinu võimalused, ükskõik, kui vähe saad sa oma rahalist seisu parandada, võid sa ometi pöörduda alati oma sisemise mina poole, ja kui näed, et seal on midagi korrast ära, siis püüda seda parandada. Ja kui kõik uuendused toimuvad seestpoolt väljapoole, siis leiad sa alati, et väline paraneb ühes sellega, kuidas paraneb sisemine. Kui sa ennast parandad, siis muutuvad paremaks ka sinu välised olud. Jõud, mis pääseb valla sinu sisemusest, muudab ka sinu välist elu.\nMa palun, et minu varjatud jõud võiks välja pääseda. Ma palun, et ma ei hakkaks oma sisemist tungi vangistama.\nMida teen ma täna AA heaks? Kas ma peaksin kellelegi helistama või kedagi vaatama minema? Kas ma peaksin mõne kirja kirjutama? Kas mul on võimalus teha mõnda AA tööd, mida ma olen edasi lükanud või hooletusse jätnud? Kui nii, siis kas teen ma seda täna? Kas ma lõpetan viivitamise ja teen seda, mida pean täna tegema? Homme on võib-olla juba hilja. Kust ma tean, et mul üldse tuleb mingi homme? Kuidas oleks, kui ma nüüd tugitoolist püsti tõuseks ja liigutama hakkaks? Kas ma tunnen, et AA sõltub täna osaliselt minust?\nVaata täna üles Jumala poole, mitte alla enda poole. Pööra oma pilk ära ebameeldivalt ümbruselt, ilu puudumiselt, omaenda ja teiste inimeste ebatäiuslikkuselt. Silmitse oma rahutuses Jumala rahu; oma kannatamatuses Jumala kannatust; oma piiratuses Jumala täiuslikkust. Kui vaatad üles Jumala poole, hakkab sinu vaim kasvama. Siis näevad teised sinus midagi niisugust, mida nemadki tahavad. Kui sa oma vaimses elus arened, siis suudad teha palju asju, mis olid enne sinu jaoks liiga rasked.\nMa palun, et minu pilk oleks sihitud mu enese silmapiirist kõrgemale. Ma palun, et võiksin näha vaimse arengu lõpmatuid võimalusi.\nKas ma olen saanud enamjaolt üle oma tundlikkusest, liigkergest haavumisest ning lihtlabasest laiskusest ja enesega rahulolust? Kas ma olen nõus AA jaoks kõik välja panema, ükskõik, kui palju see minu kallihinnalise isiku jaoks maksab? Kas mu oma mugavus on mulle tähtsam kui tarvilike asjade ärategemine? Kas ma olen jõudnud sellesse punkti, kus see, mis minuga juhtub, ei olegi enam nii tähtis? Kas ma tulen toime asjadega, mida on piinlik või ebamugav teha, kui neid on AA heaks just kõige rohkem tarvis? Kas ma olen andnud AA-le osakese iseendast? Kas ma olen valmis endast kõike andma, kui vaja?\nAlles siis, kui sul midagi nurja läheb, õpid olema tõeliselt alandlik. Alandlikkus tekib sügavast tänutundest Jumalale, et ta on andnud sulle jõudu möödaniku ebaõnnest kõrgemale tõusta. Alandlikkus ei ole vastuolus eneseaustusega. Tõeline isiksus austab nii ennast kui teisi, kuid on seejuures ometi alandlik. Alandlik inimene kannatab ka teiste ebaõnnestumisi ega suhtu kriitiliselt teiste nõrkustesse. Alandlikud inimesed nõuavad palju endalt ja vähe teistelt.\nMa palun, et võiksin olla tõeliselt alandlik ning ometi ennast austada. Ma palun, et võiksin näha endas nii head kui halba.\nKas ma mõistan, et ma ei tea, kui palju aega mulle veel jäänud on? Praegu võib olla hiljem, kui ma arvan. Kas ma teen ära need asjad, mida pean tegema, enne kui minu aeg otsa saab? Muide, mis on minu ülejäänud elu mõte? Kas ma mõistan, kui palju pean oma varasemat raisatud elu tasa tegema? Kas ma tean, et elan laenatud ajast ja mul poleks isegi niipaljukest aega järel, kui poleks olnud AA-d ega Jumala armu? Kas ma kasutan oma allesjäänud aega nii, et AA-l oleks sellest midagi kasu?\nMe usume, et inimhinge karje ei jää Jumalal kunagi kuulmata. Võib-olla kuuleb Jumal meie karjet ka siis, kui meie Jumala vastust tähele ei pane. Inimlikule appikarjele järgneb alati mingisugune Jumala vastus. Võimalik, et me seda lihtsalt ei taju. Aga me võime olla kindlad selles, et Jumala arm on alati kättesaadav igale inimesele, kes siiralt appi hüüab. Paljude inimeste muutunud elu on selle elav tõestus.\nMa palun, et võiksin uskuda, et Jumal vastab mu palvele nii, nagu Tema heaks arvab. Ma palun, et võiksin olla vastusega rahul, ükskõik mis kujul see tuleb.\nPaari viimase nädala jooksul oleme esitanud endale igasuguseid küsimusi. Me pole saanud neile kõigile päris niimoodi vastata, nagu oleksime tahtnud. Aga nende küsimuste õigetest vastustest sõltub see, kui kasulik ja tõhus on meie elu, ning mingil määral ka see, kui kasulik ja tõhus on kogu AA liikumine. Lõpuks taanduvad kõik küsimused sellele, et mina olen AA-le ja Jumala armule tänu võlgu. Kas ma teen kõik, mis minu võimuses, et seda võlga tasuda? Katsugem oma südant, tehkem oma otsused ja käitugem vastavalt sellele! Sellest sõltub, kui edukas on meie tegelik elu. Nüüd on meil aeg oma järeldused teoks teha. Mis ma selles suhtes ette võtan?\n“Meie Issand ja meie Jumal, sündigu meile Sinu tahtmise järgi.” Jumala tahte lihtne omaksvõtmine kõiges, mis meiega juhtub, on küllusliku elu võti. Me peame muudkui palvetama. “Ärgu sündigu minu, vaid Sinu tahtmine.” Võib-olla ei tule asi täpselt nii välja, kuidas sina tahad, aga pikas perspektiivis on see just kõige parem, sest nii on Jumala tahtmine. Kui sa otsustad vastu võtta kõik, mis juhtub, ja näha selles Jumala tahtmist su enese kohta, siis läheb sinu koorem kergemaks. Püüa näha igal pool Jumaliku Kavatsuse täitumist.\nMa palun, et võiksin näha oma elus Jumala tahte täideminekut. Ma palun, et võiksin olla rahul kõigega, mida Tema mulle ette näeb.\nNüüd, kus me oleme vaadelnud AA tõeliste tegevliikmete kohustusi, vaadakem ka seda, mida head on meie uus eluviis kaasa toonud. Kõigepealt saan ma endast paremini aru, kui kunagi varem. Ma olen teada saanud, mis mul viga on, ja ma tean päris palju oma toimemehhanismist. Ma ei ole enam kunagi üksi. Ma olen lihtsalt üks paljudest, kes põevad alkoholismi, ning üks paljudest, kes on õppinud sellega toime tulema. Ma ei ole valge vares ega parema jala king vasakus jalas. Ma olen leidnud maailmas oma õige koha. Kas ma hakkan endast aru saama?\n“Vaata, ma seisan ukse taga ja koputan: kui keegi mu häält kuuleb ja ukse avab, selle juurde ma lähen sisse ja söön õhtust ühes temaga ja tema minuga!”\nJumala vaimu koputus, kes tahab tulla su ellu, ei ole mitu sinu enda teene, kuigi see on vastus su südame igatsusele. Hoia kõrv kikkis ja püüa tabada õrna koputust oma südame uksel, kui seal koputab Jumala vaim. Siis ava oma südame uks ja lase Jumala vaimul sisse tulla.\nMa palun, et võiksin lasta Jumala vaimul oma südamesse tulla. Ma palun, et võiksin seeläbi täituda püsiva rahuga.\nTeiseks olen ma nõus elama kogu ülejäänud elu ilma alkoholita. Olen teinud oma suure otsuse, nüüd ja alatiseks. Olen alistunud paratamatusele, nii väärikalt kui võimalik. Loodan, et mul ei ole enam mingeid salatingimusi. Loodan, et minuga ei saa enam juhtuda midagi niisugust, mis annaks mulle õiguse pitsi võtta. Ei lähedase inimese surm ega ükski suur häda mistahes elualal ei tohiks õigustada minu joomist. Isegi kui ma oleksin üksikul saarel, kaugel ülejäänud maailmast, kuid mitte Jumalast, ei tohiks ma kunagi pidada joomist õigeks asjaks. Minu jaoks on alkoholiga lõpp – ja punkt. Ma olen kaitstud ainult siis, kui ma ei võta esimest pitsi. Kas ma olen selle faktiga täielikult leppinud?\nAegamisi, päevast päeva peaksime üles ehitama vankumatut usku Kõrgemasse Jõudu ja sellesse, et too Jõud on võimeline abistama meid just nii palju, nagu meil vaja on. Võtame endale igal hommikul mõne vaikse hetke ja alustame iga päeva uues usus, kuni see sulandub meisse ja sellest saab kindel harjumus. Meil tuleks oma hinge vaiksesse kambrisse pidevalt uut usuvara juurde soetada. Püüame iga päev mõelda kõigest, mis on harmooniline ja hea, ilus ja igikestev.\nMa palun, et võiksin ehitada oma hingesse Jumala vaimule eluaseme. Ma palun, et võiksin saavutada viimaks vankumatu usu.\nKolmandaks olen ma õppinud aus olema. Milline kergendus! Pole enam mingit puiklemist ega sikerdamist. Ei mingeid udujutte. Ei mingit teesklemist, et ma olen see, kes ma tegelikult ei ole. Minu kaardid on laual, kogu maailmale näha. “Ma olen see, kes ma olen,” nagu Popeye koomiksis ütles. Tõesti, mul on olnud ilge minevik. Ma palun selle pärast vabandust. Aga seda ei saa enam muuta. See kõik on olnud ja läinud. Aga nüüd on mu elu avatud raamat. Tulge ja vaadake, kui tahate! Ma püüan elada nii hästi, kui annab. Tihti ka komistan, kuid ma ei hakka seda millegagi välja vabandama. Võtan kõike nii, nagu asi on, ega jookse enam eest ära. Olen ma tõesti aus?\nSee võib tunduda paradoksaalne, aga kui me tahame tõeliselt elada, peame uskuma pigem vaimsetesse jõududesse, mida me ei näe, kui materiaalsetesse asjadesse, mida me näeme. Viimaste andmete järgi koosneb universum pigem mõtetest või matemaatilistest valemitest kui mateeriast sellisena, nagu meie seda mõistame. Selleks piisab ainult vaimsetest jõududest, et kahe inimese vahel kooskõla hoida. Need vaimsed jõud on meile tuttavad, sest me näeme nende töö tulemusi, kuigi jõude endid ei näe. Meie sees ja meie kaudu toimivate nähtamatute vaimsete jõudude töö tagajärg on muutunud elu – uuenenud isiksus.\nMa palun, et võiksin uskuda Nähtamatut. Ma palun, et tolle Nähtamatu töö nähtavad tagajärjed veenaksid mind.\nNeljandaks olen ma pöördunud endast suurema Jõu poole. Tänu Jumalale pole ma enam universumi keskpunkt. Kogu maailm ei keerle enam minu ümber. Ma olen ainult üks paljudest. Minu Isa on taevas ja mina olen ainult üks Tema lastest, kusjuures päris pisike. Aga ma saan kindel olla, et Tema näitab mulle, mida teha, ja annab mulle jõudu seda teostada. Ma olen Teel ja minu taga on kogu universumi jõud, kui ma teen õiget asja. Ma ei pea enam ainuüksi enda peale lootma. Jumala abiga saan kõigega hakkama. Kas minu elu on Jumala kätes?\nJumala arm on kindlustus kogu kurja vastu. See pakub uskuvale hingele turvatunnet. Jumala arm tähendab seda, et oled kurjuse keskel kaitstud. Tema armu vägi võib hoida sind maailmast rikkumata. Sa võid saada endale uue elujõu. Kuid seda jõudu saab rakendada ainult lähedases kontaktis Jumala armuga. Et seda ellu rakendada ja sellest kasu saada, pead sa olema iga päev vaikses osaduses Jumalaga, et Tema armu vägi saaks takistamatult sinu hinge tulla.\nMa palun, et Jumala arm mind kurja eest hoiaks. Ma palun, et püüaksin siitpeale end rohkem maailmast rikkumata hoida.\nViiendaks olen ma õppinud elama üks päev korraga. Olen viimaks taibanud seda suurt tõsiasja, et kõik, mis mul on, on praegu. See pühib minema kõik asjatud kahetsused ning vabastab mu tulevikumõtted hirmust. Minule kuulub praegu. Ma võin teha sellega, mis ma tahan. See on minu oma, nii heas kui halvas. Minu elu koosneb sellest, mida ma teen just praegu, käesoleval hetkel. Kogu mu elu on ainult praeguste jada. Ma võtan selle hetke, mis on mulle Jumala armust antud, ja kasutan seda millekski. Kogu mu õnn ja ebaõnn sõltub sellest, mida ma iga praegusega peale hakkan. Kas ma elan praegu?\nMe peaksime töötama selle kallal, kuidas saada jagu iseendast, oma isekaist soovidest ja enesekesksusest. See töö ei saa kunagi päris valmis. Me ei saa kunagi täiesti isetuks. Kuid me hakkame tasapisi mõistma, et me ei ole universumi keskpunkt ning kogu maailm ei keerle meie ümber. Ma olen ainult üks rakk teiste inimrakkude tohutus võrgustikus. Ma võin vähemalt püüda oma enesekesksusest iga päevaga aina rohkem võitu saada. “Kes valitseb iseenese üle, on parem kui linna vallutaja.”\nMa palun, et võiksin püüda oma isekusest jagu saada. Ma palun, et võiksin näha oma õiget kohta maailmas.\nKuuendaks on mul tänu Jumalale AA koosolekud, kuhu minna. Kuhu ma muidu ikka läheksin? Kus ma ilma koosolekuteta oleksin? Kust ma leiaksin samasugust kaastunnet, mõistmist, sõpruskonda ja seltsi? Mitte kusagilt maailmast. Ma olen koju jõudnud. Ma olen leidnud endale koha, kuhu ma kuulun. Ma ei konda enam üksipäini mööda ilma ringi. Ma olen leidnud rahu. Millise suurepärase kingituse on AA mulle teinud! Ma pole seda ära teeninud. Aga see on sellegipoolest minu oma. Mul on lõpuks ometi kodu. Ma olen rahul. Kas ma tänan iga päev Jumalat AA vennaskonna eest?\nKäi koos teise inimese ja Jumalaga terve tee läbi. Ära jäta oma teed poole pealt katki. Ära lükka Jumalat nii kaugele tahaplaanile, et Tal pole sinu elule enam mõju. Käi Temaga terve tee läbi. Tee Jumalast endale hea seltsiline ja pöördu päeva jooksul sageli palves Tema poole. Ära lase teie suhetel liiga kauaks katki jääda. Rühi ikka koos Jumala ja teiste inimestega mööda elurada edasi, ükskõik, kuhu tee viib.\nMa palun, et võiksin käia oma teed Jumala seltsis. Ma palun, et mu jalad astuksid seda rada, mis viib ülesmäge.\nSeitsmendaks saan ma aidata teisi alkohoolikuid. Minust on maailmas kasu. Minu elul on eesmärk. Ma olen lõpuks ometi midagi väärt. Minu elul on suund ja tähendus. Kogu tarbetusetunne on kadunud. Ma saan teha midagi kasulikku. Jumal on andnud mulle uue eluõiguse, et ma saaksin aidata teisi alkohoolikuid. Ta on lasknud mul läbi elada kõik alkohooliku elu ohud ning toonud mind lõpuks sinna, kus minust maailmale tõesti kasu võib olla. Ta on lasknud mul selle tarvis ellu jääda. See on minu võimalus ja minu saatus. Ma olen midagi väärt! Kas ma annan oma elust võimalikult palju AA-le?\nIgaühel on oma lahing pidada, oma lahing materiaalse ja vaimse ellusuhtumise vahel. Miski peab meie elu juhtima. On see rikkus, uhkus, isekus, ahnus – või usk, ausus, puhtus, isetus, armastus ja teenimine? Igaühel on valikuvabadus. Me võime valida kas hea või kurja. Mõlemat korraga ei saa. Kas me püüdleme senikaua edasi, kuni võidame oma lahingu? Kui me võidu kätte saame, siis võime uskuda, et isegi Jumal taevas tunneb meie üle head meelt.\nMa palun, et võiksin võtta hea ja tõugata ära kurja. Ma palun, et ma ei jääks õigluse lahingus kaotajaks.\nMida head on mu uus eluviis mulle veel andnud? Igaüks meist saab sellele küsimusele mitutpidi vastata. Minu suhted mehe või naisega on nüüd hoopis uuel tasemel. Täielik isekus on kadunud ja selle asemele on tulnud rohkem koostööd. Minu kodu on jälle kodu. Arusaamatuse, süüdistamise, kisklemise ja vihavimma asemele on tulnud mõistmine. Tekkinud on uutmoodi koosolemine, mis ennustab head tulevikku. “On kodusid, kus köeb tuli, leib on laual, lamp põleb ja loetakse palveid. Kuigi inimesed ekslevad ja rahvad kobavad pimeduses, on Jumal ise ometi neis väikestes kodudes tagasi, ja meil on veel lootust.” Kas mina olen koju jõudnud?\nMe kummardame Jumala tahte alla lootuses, et see, mis juhtub, on lõpuks kõigile asjaosalistele kõige parem. Praegusel hetkel ei pruugi see ehk kõige parem tunduda, kuid meie ei näe nii kaugele, kui Jumal näeb. Meie ei tea, mis Temal plaanis on, meil on vaja ainult uskuda, et kui me Teda usaldame ning näeme kõiges juhtunus Tema tahet ja selle usu vaimus vastu võtame, siis läheb lõpuks kõik kõige paremini.\nMa palun, et ma ei tahaks nii kangesti kaugemat plaani näha. Ma palun, et minu jaoks piisaks ühest ainsast sammust.\nMinu suhted lastega on suuresti paranenud. Needsamad lapsed, kes nägid mind purjuspäi, kes minu pärast häbi tundsid, needsamad lapsed, kes minust hirmu ja vastikusega ära pöördusid, on näinud mind kainena ja ma olen neile meeldima hakanud, nad on pöördunud usalduse ja kindlustundega minu poole ja mineviku unustanud, nii palju kui võimalik. Nad on andnud mulle võimaluse koos olla, mida varem üldse ei olnud. Nüüd olen ma nende isa või ema. Mitte lihtsalt “see inimene, kellega ema või isa mingil imelikul põhjusel abiellus.” Ma olen nüüd oma kodu liige. Kas ma olen leidnud midagi niisugust, mille olin kaotanud?\nMeie elulise edu tõeline mõõdupuu on meie elus toimunud vaimne areng. Teised inimesed peaksid nägema meie elus Jumala tahte teostumist. Tema tahe, mida teised on näinud meie igapäevaelus teostumas, on meie tõelise edu mõõdupuu. Me teeme oma parima, et olla iga päev elusaks näiteks sellest, mida Jumala vägi võib inimese elus korda saata ja mida Jumala arm võib teha inimeste südametega.\nMa palun, et võiksin elada nii, et teised võiksid näha minus natukenegi Jumala tahte teostumist. Ma palun, et minu elu võiks olla näide sellest, mida suudab Jumala arm.\nMul on nüüd tõelisi sõpru, keda mul enne üldse ei olnud. Minu joomakaaslasi sai küll vaevalt sõpradeks kutsuda, kuigi purjus peaga olime omateada kõige lähemad sõbrad. Minu arusaam sõprusest on muutunud. Sõbrad ei ole enam need inimesed, keda ma saan oma lõbuks või tuluks ära kasutada. Sõbrad on nüüd need inimesed, kes saavad minust aru ja kellest mina aru saan, keda ma saan aidata ja kes saavad aidata minul paremini elada. Ma olen õppinud, et ma ei pea mitte tagasi hoidma ja ootama, et sõbrad minu juurde tuleksid, vaid ise vabalt ja avatult poolele teele vastu minema ja kohtuma seal nendega, kes on mulle vastu tulnud. Kas sõprusel on minu jaoks nüüd uus tähendus?\nKõigel on oma aeg. Me peaksime õppima kannatlikult ootama, kuni õige aeg on käes. Tasa sõuad, kaugele jõuad. Me raiskame oma jõudu selle peale, et püüame kätte saada asju, mille jaoks me veel valmis ei ole, me pole veel ära teeninud õigust neid endale saada. Üks suur õppetund on õppida kannatlikult ootama. Me usume, et kogu meie elu on ettevalmistus millekski paremaks, mis jõuab kätte siis, kui me oleme selle ära teeninud. Me usume, et Jumalal on meie eluga oma plaan ja see plaan läheb täide, kui aeg on küps.\nMa palun, et võiksin õppida kannatlikult ootama. Ma palun, et ma ei tahaks midagi enne kätte saada, kui ma olen selle ära teeninud.\nMul on nüüd rohkem hingerahu ja rahulolu. Elu on oma kohale nihkunud. Killumängu tükid on oma õige paiga leidnud. Elu on tervik, kõik ühes tükis. Tujud ja olud ei pilluta mind enam sinna-tänna. Ma ei ole enam kuivanud leht, mida tuul tõstab ja minema puhub. Ma olen leidnud oma koduse paiga, kuhu ma kuulun. Ma olen rahul. Ma ei soovi endale tühje asju, mida ma nagunii ei saa. Mul on “meelerahu leppida asjadega, mida ma ei saa muuta, julgust muuta asju, mida ma saan muuta, ja tarkust nende vahel vahet teha.” Kas ma olen AA-s rahulolu leidnud?\nKõigis meis on oma sisemine teadvus, mis kõneleb Jumalast, sisemine hääl, mis räägib meie südamega. See on hääl, mis kõneleb meiega intiimselt, isiklikult, vaikse mõtiskluse ajal. See on meie jalale lambiks ja valguseks me jalgtee peal. Me võime käe pimedusse sirutada ja piltlikult Jumala kätt puudutada. Nagu Suur Raamat ütleb: “Sügaval iga mehe, naise ja lapse sisimas on olemas ürgne arusaam Jumalast. Me leiame Suure Reaalsuse sügavalt enese seest. Ja kui me selle leidnud oleme, siis muudab see kogu meie ellusuhtumist.”\nMa palun, et võiksin kuulata oma sisemise hääle juhatust. Ma palun, et minu kõrvad ei jääks kurdiks südametunnistuse õhutusele.


Keha kuivatav valk - naiste sobivusLoe Edasi\nPõhiline naiste sobivus Keha kuivatav valk\nKeha kuivatav valk\nMõned spordilisandid on mõeldud treeningprotsessi parandamiseks, rasvapõletuse ja lihaste suurenemise mõju suurendamiseks. Sporditoitumise kõige populaarsemad tüübid on valgukompleksid. Neid kasutatakse nii lihaste kasvatamiseks kui ka kuivamiseks. Igal valgul on oma omadused, eelised ja puudused. Tuleb arvestada, milline konkreetne kompleks pakub kuivamise ajal suurimat kasu ja millist valku peetakse kõige eelistatavamaks, kui kasulik valk raputab kaalulangus.\nKuivamisperiood hõlmab toitumise muutust, see tähendab kaloritarbimise vähenemist. See saab kõigepealt valguvaeguse peamiseks põhjuseks, mida ei tohiks lubada, kuna see provotseerib terviseprobleeme. Valgu puudus põhjustab ainevahetushäireid, keha kaitsefunktsioonide vähenemist ning juuste ja naha seisundi halvenemist. Psühholoogilised häired võivad isegi välja areneda.\nValguvaegus viib valkude vähenemiseni. Sellega algab hävitamise protsess, mis seisneb lihasmassi põlemises, rasvapõletuse peatamisel. Selliste negatiivsete tagajärgede ärahoidmiseks peaksite jätkama valgu täiendamist ja isegi siis, kui sportlane soovib vabaneda liigsest rasvast, võttes kuivatamise ajal valku.\nKuidas kuivati valku juua ">\nPaljud toitumisspetsialistid ja kogenud sportlased on arvamusel, et päevas on vaja umbes 2 grammi 1 kilogrammi kehakaalu kohta. Valku on soovitatav võtta hommikuti, enne ja pärast treeningut, eraldi söögikordade vahel. Kaseiini saate kasutada vahetult enne magamaminekut.\nKokteili serveerimise ettevalmistamiseks võtke ainult üks kühvel. Jookidesse ei pea lisama mett, suhkrut, moosi, puuvilju. Sellised koostisosad suurendavad kohe joogi kalorisisaldust. Kuivatamisel valgu saamiseks maksimaalselt ära, võib kaaluda järgmisi aspekte:\nHommikul kogeb sportlase organism kõige suuremat toitainete puudust. Parim valik valkude täiendamiseks hommikul on valgu vadak, millel on kõrge assimileerumiskiirus ja millel on kõrge kvaliteediga aminohapete koostis. Hommikuti on vajalik valgulaaste joomine, kuna see võimaldab peatada kataboolseid protsesse.\nValk on vajalik treenimiseks ja pärast klassi. Vastasel juhul ei suuda sportlane lihasmassi säilitada. Tänu vadakuvalgule, mis imendub kehas kiiresti, säilivad lihaskiud ja rakud.\nValguvalkude võtmine enne magamaminekut on samuti oluline. Nad pakuvad lihaste toitumist peaaegu kogu öö. Öise katabolismi ületamiseks peaksite kasutama kaseiini, mille toimeaeg on võimalikult pikk.\nNendest soovitustest kinni pidades saate vältida lihasmassi kaotamist, rasvadest vabanemist.\nMilliseid muid lisaaineid te kuivatamisel kasutate ">\nValgud pole ainsad toidulisandid, mida sportlane vajab. Samuti tuleks kasutada BCAA-d, mis takistab tõhusalt kataboolseid protsesse ja on minimaalse kalorisisaldusega. Piiratud toitumise taustal peab sportlane hoolitsema mineraalide ja vitamiinide puuduse täitmise eest, võttes selleks sobivaid komplekse.\nRasvapõletuse kiirendamiseks kutsutakse spetsiaalseid rasvapõletajaid, mida kasutatakse aktiivselt kulturismis ja mis on eraldi toidulisandite kategooria. Need sisaldavad stimulante, mis ei mõjuta keha parimal viisil, kuid nende kasutamine või mitte kasutamine sõltub ainult sportlasest endast ja seatud konkreetsetest eesmärkidest.\nSportlikele toidulisanditele ei saa täielikult lootma jääda. Tasub pöörata suurt tähelepanu dieedi valimisele, valides madala kalorisisaldusega, rikkaliku ja kasuliku koostisega toite, veenduge, et 60% kogu valgust oleks loomset päritolu.\nEelmine ArtikkelKas ma saan enne magamaminekut süüa?\nTäiuslikud kehad: 38 fotot kulturismi kuldajastu sportlastest\nTrue Mass Gainer on uuenduslik gainer. Spordilisandil on unikaalsed omadused ja see on üks parimatest proteiinide ja süsivesikute baasil segudest kulturistidele. Toode erineb enamikust turul pakutavatest gaineritest. See ei sisalda lihtsaid süsivesikuid, mis soodustavad nahaaluse rasva kogunemist. T\nKuidas õppida kätel seisma\nKäetoe läbiviimine on harjutus, mida pole alati võimalik teha isegi neile, kes treenivad pikka aega. Selle üsna muljetavaldava ja füüsilise vormisoleku säilitamiseks kasuliku spordielemendi valdamine võimaldab spetsiaalset tehnikat. Teisisõnu, kui kõik katsed kätte saada olid ebaõnnestunud, ei tohiks ärrituda. Piisab mõne\nMõned spordilisandid on mõeldud treeningprotsessi parandamiseks, rasvapõletuse ja lihaste suurenemise mõju suurendamiseks. Sporditoitumise kõige populaarsemad tüübid on valgukompleksid. Neid kasutatakse nii lihaste kasvatamiseks kui ka kuivamiseks. Igal valgul on oma omadused, eelised ja puudused. Tuleb © Copyright 2019


Samm-sammult tarkuse poole: november 2016\nHommikuringis lugesime salmikest: Sass sammus sinikaid süües soos,\nsilmas seal saledat saba.\n"Soo, seal sabistab saurus!"\nSass sikutas sabast.\nSäh sulle, ei olnudki saurus,\noli pisike sisalik,\nsõi suure suuga seent.\nLuuletuses oli väike vihje tänase päeva teemale. Teine vihje ootas hommikul klassis. Tähelepanelikud lapsed märkasid klassi tahvlile üles pandud näitust roomajate ja konnade kohta:\nÕpetaja selgitas mida ja kuidas me täna õpime ning lapsed seadsid endile oma eesmärgid.\nKlassi tagasi minnes valmistusime rühmatööks. Kõigepealt loosisime pulkade abil kuuele rühmale kaptenid, kes omakorda loosisid endale rühmakaaslased:\nKui oma rühmale "pesa" leitud, lugesime tahvlilt tööjuhiseid ning arutasime need läbi:\nEnnustasime, millest võiks jutustada muinasjutt "Hiidkonn ja ussike". Lapsed arvasid, et tegelikult ei ole loos konn hiigelsuur, vaid niimoodi arvab väike ussike ja pakkusid välja vanasõna "hirmul on suured silmad".\nÕpetaja jagas igale rühmale lõikudeks lõigatud muinasjutu. Lapsed lugesid lõigud läbi ja sättisid lõigud õigesse järjekorda. Nüüd jagasid nad omavahel lõigud ära ja igaüks harjutas oma osa lugemist. Kui oma lõigu lugemine selge, loeti lugu uuesti üheskoos läbi.\nÜks rühm sai lugeda muinasjutu ette ka klassi ees. Selle rühma (Ketlin, Heleri, Liselle) loosisime liisusalmi lugedes:\nOlime muinasjuttu lugenud päris mitu korda. Kui enne ennustasime, millest lugu võiks rääkida, siis nüüd arutasime, kas meil oli olnud õigus. Selgus, et tegelikult oli tegelaseks tõepoolest hiidkonn ning hirmuga ei olnud ka tegemist.\nJärgmisena täitsime muinasjutu kohta töölehel olevaid ülesandeid:\nKordasime üle, mis on riim ning kirjutasime luuletusse sobivaid riimuvaid sõnu:\nHarjutasime vihikusse ilusa käekirjaga kirjutamist:\nKel kirjatöö valmis, võis preemiaks pilti värvida.\nUurisime loodusõpetuse tööraamatust roomajate ja kahepaiksete kohta:\nAga tööraamatus oli väga vähe materjali ja meie tahtsime nende loomade kohta rohkem teada. Õpetajal oligi kohe järgmine rühmatöö ülesanne valmis mõeldud. Tahvlinäitusel olid piltide juurde kirjutatud numbrid. Nüüd loosisid rühmakaptenid suurt täringut veeretades oma rühmale teema. Näiteks number 1 oli "Kärnkonn", number 2 "Rohukonn" jne:\nÕpetaja jagas rühmadele väljaloositud loomade kohta uurimiseks materjalid, lisaks võis uurida ka raamatuid:\nSelle töö eesmärk oli õppida vajalikku infot otsima ja saadud info põhjal tuli koostada mõistekaart. Pärast esitlesid lapsed oma valminud töid ja jagasid oma kogutud teadmisi ka kaaslastele.\nOlime lugenud, kirjutanud, jutustanud ja arutlenud ning nüüd oli paras aeg veidike ka arvutada. Õpetaja jagas lotoaluse arvutusülesannetega. Kõigepealt kirjutasime tehetele vastused, siis lõikasime lahti lõikelehel olevad vastusekaardid ning kontrollisime kas meil olid õiged vastused. Kui töö oli õigesti tehtud, tuli välja lõbus pilt konnadest. Siis võis vastusekaardid kleepida lotoalusele.\nEsimestena said oma töölehe valmis Heleri ja Egert:\nKa matemaatika töövihikus lahendasime loomade kohta erinevaid ülesandeid. Kui kõike valmis ei jõudnud, jäi töö kodus lõpetada.\nKunstitunnis õppisime voltima konna. Konnale meisterdasime toreda elupaiga vesiroosi lehele =)\nPostitaja: Marju kell 20:06 Kommentaare ei ole:


Film „Okupeeri oma müür“ ärgitab kodanikujulgusele | Tallinna Tehnikakõrgkool\nFilm „Okupeeri oma müür“ ärgitab kodanikujulgusele\nTTK > Kõrgkool > Uudised > Film „Okupeeri oma müür“ ärgitab kodanikujulgusele\nFilm „Okupeeri oma müür“ ärgitab kodanikujulgusele12.11.2013\nTTK töötajatel ja üliõpilastel oli 11.11.2013 võimalus näha filmi „Okupeeri oma müür“ ja vestelda filmiloojatega. Filmimees Artur Talviku ja Tallinna ülikooli rahvusvaheliste ja sotsiaaluuringute instituudis lektorina töötava Peeter Vihma dokumentaalfilm otsib vastust küsimusele, kas Eestis on võimalik tõeline kodanikuühiskond. Ja mis juhtub maailmas pärast sügavas kriisis esindusdemokraatia lõppu.Filmi fookuses on võitlused Pühajärve põhikooli, Tuhala nõiakaevu ja internetivabaduse eest. Kõrval Occupy Wall Street, piraadiparteid ja liikumine Islandil.\n„Film kutsub üles kodanikujulgusele ja mitte passiivselt rahule jääma poliitikute ja ärimeeste peale sunnitud jamaga,” kirjeldab Vihma filmi sõnumit. „Räägime poliitilistest sigadustest, kui otse välja öelda. Seda, kuidas meil Eestis kerkiva kodanikuühiskonnaga tegelikult käitutakse, on vaja enne valimisi meelde tuletada,” on öelnud Talvik. Nüüd on valimised läbi ja filmiloojad käivad oma filmi näitamas üle Eesti, et sütitada inimesi kõigepealt suhtlema ja seejärel juba ühiselt tegutsema.\nTalvik analüüsib, et muutuste saavutamiseks on tähtis rohujuuretasandi surve. Igaüks peaks olema julge kodanik ja seisma ebaõigluse vastu, selleks annab suuremad võimalused just aktiivne kogukond. Kui kirutakse riiki, siis kirutakse iseennast, sest meie olemegi riik, rõhutab Talvik. Inimesed, kes tahavad midagi teha, neid on palju, tuleb neid innustada ja tegelikult kaasata ühisesse tegevusse.\nTalviku ja Vihma film, mis tegelikult polegi niivõrd nende autoritöö, kui just filmis osalevate tegelaste ühislooming, on hea õppevahend. Kui uskuda, et pea ees sotsialismist tundmatusse tarbimisühiskonda hüpanud ja sellest paraja vaimse obaduse saanud elukestvail õppijail on veel säilinud võimekus hoida tähelepanu enam kui tunni pikkusel sõnumitereal, võiks see kodanikumurest sündinud linateos mõned olulised asjad nii mõnegi jaoks paika nihutada küll.


Joogaharjutus unele, Kundalini jooga meditatsioon, mis mõjub unele hästi\nKUNDALINI JOOGA MEDITATSIOON, MIS TOOB PAREMA UNE\nJogy Bahajan poolt õpetatud Shabad Kriya on meditatioon, mis aitab meil paremini uinuda, toob sügavama ja parema une ning suurema armastuse.\nParim aeg seda joogaharjutust teha on õhtul vahetult enne magama minekut. Kui aga soovid, siis võid teha seda ka päeval. Jogy Bahajan on öelnud, et kui seda praktiseerida regulaarselt muutub uni sügavaks ja lõõgastavaks. Mõne kuu möödudes võtab hingamine uneajal automaatselt omaks selle mantra rütmi. Ärkvelolek mutub tundlikumaks, töötad efektiivsemalt, armastad avatumalt ning seisad katsumustele paremini vastu.\nSelle mantra rütm on meie meeltele nii meeldiv, et võid ka päeval võtta automaatselt selle hingamisrütmi oma tegemistesse kaasa.\nSelles harjutuse reguleeritakse hingamist 22 taktiga. Numeroloogias on number 11 lõpmatuse number ning 22 mentaalse maailma valitsemise number. Selline 22 osaline hingamine annab meie meeltele jõudu tajuda maailma oma lõpmatuses.\nSee on suurepärane joogaharjutus, millel on palju positiivseid mõjusid. Harjutus annab sulle positiivse meele ning sära, mis omakorda annab sulle kannatlikkust. Kannatlikkus aga on tõelisesle armastuse olulisim osa. Armunu või armastaja andestab ju tingimusteta, just nagu päike, kes annab kõigile valgust.\nAsend: Istu sirge seljaga sulle sobivas, mugavas ja lihtsas asendis. Pane peopesad ülespoole pööratuna sülle parem vasaku peopesa peale. Pöidlad on koos ja osundavad sinust eemale.\nSilmad: Keskendu oma ninaotsale ja sule simad 9/10.\nHingamine ja mantra: Hinga sisse neljas võrdses osas ja korda mõttes mantrat Sa-Ta-Na-Ma. Hoia hinge sees ja korda mantrat neli korda (16 takti). HInga välja 2 võrdses osas korrates mõttes mantrat Wahe Guru.\nAeg: Jätka harjutust 15 to 62 minutit.\nHarjutuse allikas: "Teachings of Yogi Bhajan"